Stoltenberg: Pomogli smo Crnoj Gori, razmatraćemo dodatne opcije - Naši u svetu\nObjavljeno 14/04/20 u 17:00\nFoto: PrintScreen/YouTube/Jens Stoltenberg\nGeneralni sekretar NATO-a Jens Stoltenberg kazao je da su Holandija i Turska već pomogle Crnoj Gori u borbi sa koronavirusom, navodeći da će sutra na sastanku ministara odbrane biti više reči o tome kako pomoći zemljama članicama.\nStoltenberg je na onlajn konferenciji za novinare rekao da su snage NATO-a angažovane od samog početka krize izazvane koronavirusom kroz implementaciju preventivnih mera i podršku i pomoć zemljama saveznicama, prenosi Portal analitika.\nKako je naveo, na sutrašnjem sastanku ministara odbrane Alijanse diskutovaće se o tome kako pomoći saveznicama u borbi sa koronavirusom, uključujući i Crnu Goru.\nStoltenberg je kazao da su Holandija i Turska već pomogle Podgorici, ali da će na sastanku ministara odbrane biti više reči o tome kako pomoći zemljama članicama.\n“NATO je dosta ranije počeo da odgovara na krizu i mere su bile već u primeni u januaru i februaru i mnoge NATO članice i Agencija za nabavke su pomogle u medicinskoj opremi. To se odnosi i na Crnu Goru”, rekao je Stoltenberg.\nOn je kazao da je vrhovni komandant NATO snaga u Evropi, Tod Volters, zadužen za koordiniranje neophodne vojne podrške u suočavanju sa krizom.\nStoltenberg je rekao da će od toga i Crna Gora imati koristi, navodeći da je Holandija već odlučila da pomogne u transportu medicinske opreme iz Kine u Crnu Goru, i da je Turska takođe donirala medicinsku opremu.\n“Trenutno pokušavamo da identifikujemo gde imamo viška zaliha i medicinske opreme, i kroz kapacitete avio prevoza pomognemo saveznicima. To je uloga NATO koordinacije i direktne podrške”, rekao je Stoltenberg.\n“Međutim, u ovom trenutuku su pogođene sve zemlje i svi su fokusirani na nacionalne potrebe”, rekao je Stoltenberg, dodajući da sve zemlje nisu pogođene na isti način.\nKako je kazao, postoje neki slobodni kapaciteti koji se mogu mobilisati na najefikasniji način, poput aviona i drugih prevoznih sredstava.\n“Crna Gora je imala benefite od toga, ali ćemo nastaviti da pomažemo saveznicama”, rekao je Stoltenberg.\nOn je ukazao na saradnju među saveznicima putem vazdušnog transporta medicinske opreme i lekova, navodeći da je dosad donirano na stotine tona zaštitne i medicinske opreme.\nPrema njegovim rečima, osnovni zadatak NATO-a je očuvanje bezbednosti.\n“Naš cilj je da zdravstvena kriza ne postane bezbednosna. Njene posledice će biti dugoročne, ali snage NATO-a ostaju pripravne u suočavanju sa njima”, kazao je Stoltenberg.\nOn je naveo da će sutra u sedištu NATO-a biti održan sastanak ministara odbrane Alijanse, kojem će prisustvovati Finska i Švedska, kao i potpredsednik Evropske komisije Žozep Borel.\nGovoreći o pomoći NATO-a Rusiji u borbi sa koronavirusom, Stoltenberg je rekao da je kriza pogodila sve zemlje i da je glavni fokus na mobilizaciji podrške između saveznika.\nOn se osvrnuo i na širenje lažnih informacija u vremenu pandemije COVID-19. “Najbolje oružje protiv toga je slobodna i nezavisna štampa”, kazao je Stoltenberg.\nKomentarišući situaciju u Iraku i Avganistanu, on je rekao da su snage NATO-a još uvek prisutne na tom području i da će pojačati svoje prisustvo kroz programe obuke, a deo tih programa će biti i Nemačka.\n“Odluka o smanjenju vojnih trupa u Avganistanu donesena je pre početka pandemije koronavirusa. Snage NATO-a ostaju pripravne i posvećene stabilizaciji situacije na tom području”, kazao je Stoltenberg.\nOn je ukazao da je prekid napada i smanjenje nasilja jedini put ka mirnim pregovorima.\n“Talibani su potpisali mirovni sporazum sa SAD-om i apelujemo na obe strane da učine napore u njegovom implementiranju”, rekao je Stoltenberg.\nPrema njegovim riječima, glavni zadatak NATO-a je da zaštiti preko milijardu stanovnika u zemljama članicama.\n“Fokus je na neposrednim izazovima, na spašavanju ljudskih života i obezbeđivanju što veće podrške civilnom stanovništvu u suočavanju sa krizom”, kazao je Stoltenberg.\nOn je rekao da će kriza neminovno izazvati ekonomske posljedice, a njihova ozbiljnost će zavisiti od trajanja pandemije.\nKako je naveo, prijetnje i izazovi sa kojima se suočava NATO nijesu nestali pojavom COVID-19, već i dalje ostaju prisutni.\n“Važno je pomenuti blisku saradnju koju imamo sa Evropskom unijom, koju nastojimo da pojačamo i unapriedimo, o čemu svedoči i prisustvo Žozepa Borela na sutrašnjem sastanku ministara odbrane”, rekao je Stoltenberg.\nPatrijarh Irinej: Podržati napore nadležnih na zaštiti od zaraze, ali i moliti se Bogu!


VELIMIR PEROVIĆ: O sudbini Kosova se ne pitaju Srbi sa Kosova!\n10/08/2019 Fokus 2 Srbija\nRođeni Pećanac, dugogodišnji novinar i urednik Velimir Perović, dobitnik godišnje nagrade NUNS-a za 2019, za istraživačko novinarstvo, za tekst "Masakr mladića u Pandi država gura u zaborav", analizirao je rezultate izbora na KiM i status Srba u južnoj pokrajini.\nNovinar i urednik Velimir Perović (Foto: jutjub)\nAlbanci su nam održali lekciju iz demokratije, oni su na izborima, uz korektne i fer uslove, u miru smenili vlast\nSrpska lista će i dalje da preti i ucenjuje, bez ikakve smislene politike, a Vlada na čelu sa Kurtijem će povesti žestok rat sa svim što ima veze sa Srbijom.\nSNS se izborila za veći procenat glasova na Vračaru ili na Savskom vencu, nego među Srbima na KiM.\nBićete kažnjeni nai nternetu ako objavite protiv NATO bombardovanja! Više o tome pročitajte OVDE!\nKoja je uloga Turske u odnosima Srbije i BiH?!


Tajne moći skrivene u nama: Stvarnost ili mit? – Svet tajni – Vaš putokaz ka istini\nMay 6, 2017 May 6, 2017 svettajni\tparanormalne-aktivnosti, telekineza, telepatija, vidovitost\nMnogim „nevernim Tomama“ u nauci krajnje su sumnjivi pranoterapeuti ili bioenergičari, koji sve bolesti leče rukama, odnosno bioenergijom vlastitog organizma. Ipak, najteže je proveriti takozvana „vantelesna putovanja“, iskustva u kojima subjekt, znajući da ne sanja, „vidi“ ambijent iz položaja koji je drukčiji od položaja njegovog.\nAli, pouzdano se zna, da učenjaci, među njima i oni najugledniji, već godinama eksperimentišu istražujući parapsihološke fenomene, a rezultati njihovih saznanja drže se, kažu, u strogoj tajnosti.\nDa li je ovo dokaz da su ljudi i dinosaurusi živeli U ISTO VREME?\nMisterije izgubljene princeze Anastasije


Veštak: U Ćuruviju pucano s leđa. Prema ranama ne može da se odredi visina napadača\nSa tolike blizine ne može da se promaši, pucano je iz automatskog pištolja marke škropion, napad je došao s leđa, rekao je danas veštak balističar Milan Kunjadić u Specijalnom sudu, govoreći o ubistvu vlasnika i urednika Dnevnog telegrafa i Evropljanina Slavka Ćuruvije.\nPiše: Nikola Todorović\nOn je, na suđenju optuženima za ovo ubistvo, naveo da je pucano iz jednog oružja. Njegovi nalazi govore da je to urađeno sa udaljenosti od metar i po, zatim još jednom, iz još veće blizine, na šta ukazuje prisustvo nitratnih čestica.\nPrecizirajući da je pucano sa desne strane žrtve, Kunjadić je, govoreći o tragovima na mestu ubistva, rekao da su neke čaure pale na tlo pre tela Ćuruvije, koje ih je onda poklopilo.\nKunjadić, koji je rekao da u potpunosti ostaje pri sudskomedicinskoj balističkoj ekspertizi ranije dostavljenoj sudu, naveo je da je pet čaura nađeno na svega 50-60 centimetara od tela.\nMada je bila sa Ćuruvijom u trenutku ubistva, Branka Prpa, navodi Kunjadić, nije morala da bude pogođena prilikom pucanja.\n„Pucano je iz blizine, sa jednog metra ne možete da promašite.“\nVeštak: Po ranama ne može da se odredi visina napadača\nKunjadić je odgovorio negativno na pitanje optuženog Ratka Romića, nekadašnjeg pripadnika Resora državne bezbednosti (RDB), da li po ranama može da se zaključi koliko je visok napadač.\n„Napadač može ruku da drži u različitom položaju, nisko ili visoko“, rekao je Kunjadić odgovarajući na pitanje odbrane, koja nastoji da pokaže kako optuženi Miroslav Kurak, s obzirom na svoju visinu, nije mogao da bude lice koje je pucalo.\nNa konstataciju predsednice sudskog veća Snežane Jovanović da je govorio o povredama „u nizu“ i pravcu njihovog prostiranja, on je rekao da oružje može da „šeta“ po vertikali prilikom pucanja, kao i da telo reaguje pri pogotku.\nU optužnici se navodi da je u Ćuruviju ispaljeno 14 projektila iz neposredne blizine u vitalne delove tela, posebno u glavu.\nPrema tvrdnjama Tužilaštva, Kurak, koji je u bekstvu, ispalio je pet metaka nanoseći Slavku Ćuruviji povrede u predelu desne polovine leđa, grudnog koša, desne ruke i glave, od čega se Ćuruvija zaneo i pao.\nZatim je Kurak, kako se navodi u optužnici, iz neposredne blizine od 0,8 metara ponovo rafalno ispalio više metaka u glavu i telo Ćuruvije.\nAdvokat Zora Dobričanin Nikodinović, koja brani Romića i nekadašnjeg šefa beogradskog centra RDB Milana Radonjića, zatražila je dopunsko veštačenje stručnjaka za medicinu.\nKunjadić nije mogao da odgovori na neka njena pitanja navodeći da nije stručan za medicinu, kao i da je takav nalaz radio veštak koji je u međuvremenu preminuo.\n„Htela bih da pitam, na primer, koliko je vremena prošlo od nanošenja povreda sa desne i povreda sa leve strane“, objasnila je Zora Dobričanin Nikodinović.\nNa konstataciju predsednice sudskog veća Snežane Jovanović da je govorio o povredama „u nizu“ i pravcu njihovog prostiranja, on je rekao da oružje može da „šeta“ po vertikali prilikom pucanja, kao i da telo reaguje pri pogotku\nZoran Stanković, veštak koji je stručnjak iz oblasti medicine, rekao je da je Prpa zadobila laku povredu, „razderno nagnječnu ranu, od udarca u desni potiljačni slepoočni deo glave“.\n„Povreda je naneta verovatno drškom pištolja ili sličnim predmetom“, rekao je Stanković.\nOn je naveo da je Prpu pregledao 11. decembra 2014, na poziv Tužilaštva, kao i da je koristio spise predmeta, uključujući foto-dokumentaciju.\nProtokole iz bolnice gde je Prpa pregledana posle napada nije imao jer se, u skladu sa zakonom, ne čuvaju duže od 10 godina.\n„Znači li to da Tužilaštvo nije više od 10 godina tražilo te protokole? To je sramota!“, rekla je Zora Dobričanin Nikodinović, ali ju je sudija Snežana Jovanović opomenula da nema pravo da zaključuje.\nPrema Stankovićevim rečima, u foto-dokumentaciji se vide kapljice krvi, za koje smatra da potiču od Prpe jer njihov oblik ukazuje na to da su padale sa visine.\n„Nalazile su se dalje od tela Ćuruvije, koje je bilo u lokvi krvi“, rekao je Stanković.\nNa pitanje odbrane, Stanković je rekao da je povreda naneta zamahom ruke, sa razdaljine od 40 do 60 centimetara, kao i da je ranu moglo naneti isto lice koje je pucalo.\nTužilaštvo tvrdi da je u Ćuruviju pucao Kurak, a da je Prpu drškom pištolja udario Romić, nastojeći da je spreči da ih vidi.\nZora Dobričanin Nikodinović nije imala primedbe na sadržaj veštačenja Stankovića, ali je tvrdila da je Tužilaštvo nije pozvalo da bude prisutna kada je pregledao Prpu, čime je, smatra, povređeno pravo na odbranu.\nKokot: Ćuruvija nije govorio da je ugrožen\nNa današnjem glavnom pretresu svedočio je Nenad Kokot, koji je radio kao obezbeđenje redakcije Dnevnog telegrafa i Evropljanina od februara do aprila 1999. godine u Svetogorskoj ulici, gde je redakcija preseljena nakon što je Ćuruvija više puta drastično novčano kažnjavan zbog tekstova u njegovim medijama i nakon što su mu zaplenjeni oprema i nameštaj.\nOn je rekao da nije bio na smeni 11. aprila 1999, kada je Ćuruvija ubijen u haustoru ispred zgrade gde je redakcija, i da je za to čuo od svog brata, koji je, ranije, neko vreme bio šef obezbeđenja.\nKao i prethodni svedoci iz obezbeđenja redakcije DT-a, Kokot je rekao da je na dan kada je ubijen Ćuruvija redakciju obezbeđivao Nenad Radović, precizirajući da im je smena bila od osam ujutru do osam uveče, dok su za noćno dežurstvo angažovani penzioneri.\nNapadač može ruku da drži u različitom položaju, nisko ili visoko, rekao je Kunjadić, odgovarajući na pitanje odbrane, koja nastoji da pokaže kako optuženi Miroslav Kurak, s obzirom na svoju visinu, nije mogao da bude lice koje je pucalo\nSud je saopštio da je odbrana prvooptuženog, nekadašnjeg šefa RDB Radeta Markovića dostavila adresu Radovića, pa će on biti pozvan da svedoči u nastavku suđenja, 17. januara iduće godine.\nObjašnjavajući šta je radio kao obezbeđenje, on je rekao da nije bio na vratima već unutar redakcije, odakle je moglo da se vidi dvorište ispred zgrade.\nRedakcija, prema njegovom sećanju, nije funkcionisala, a on je pazio da neko ne uđe u prostorije i da ne iznese preostali nameštaj i opremu.\nOn je negativno odgovorio na pitanje da li mu je Ćuruvija nekad govorio da je ugrožen.\n„Ne, nije mi poznato, uopšte“, odgovorio je Kokot na pitanje odbrane da li je neko od pripadnika obezbeđenja pritiskao decu Ćuruvije, nakon što im je otac ubijen, da im se isplate honorari.\nU optužnici se navodi da je Ćuruvija ubijen po nalogu N. N. lica iz najviših struktura vlasti zbog javnih kritika koje je iznosio. Svi optuženi su, prilikom iznošenja odbrane, negirali da su krivi.


Izaslanik Evropske Unije na Kosovu\nIzaslanik EU, njemački diplomata, Wolfgang Ischinger, koji predstavlja 27 evropskih država, članica EU u takozvanoj pregovaračkoj trojci o konačnom statusu Kosova jučer i danas je na Kosovu razgovarao sa liderima kosovskih Albanaca.\nLider opozicione Demokratske partije Kosova, Hashim Taci je danas rekao da pokrajina želi da bude dio EU i NATO saveza i da bi zajednički medjunarodni napori trebali odobriti neovisnost Kosova nakon 10-tog decembra.\nMi od EU tražimo da nam odmah nakon 10-tog decembra odgovori u vezi statusa Kosova. Mi očekujemo zajednički odgovor EU i Sjedinjenih Država, jer Kosovo kao nezavisna država želi biti dio i EU i NATO saveza, i ja od Rusije tražim da ne lokira neovisnost Kosova. Ja vjerujem da će zajednički medjunarodni napori rezultirati neovisnim Kosovom nakon 10-tog decembra, 2007. godine, rekao je Hasim Taci.\nWolfgang Ischinger se sa pokrajinskim liderima susreo jučer, prije početka novog kruga razgovora o budućnosti Kosova, zakazanih za sljedeću sedmicu. Nakon susreta sa predsjednikom Kosova Fatmirom Sejdiuom i premijerom Agimom Cekuom, gospodin Ischinger je odbio da komentira detalje posjete.\nGlasnogovornica kosovskog premijera, Ulpiana Lama je rekla da je gospodin Ishinger bio na Kosovu kako bi sagledao činjenice. Ona kaže da je premijer, etnički Albanac, rekao evropskom izaslaniku da vodjstvo pokrajine ne prihvata ništa manje od nezavisnosti od Srbije.\nPredstavnici kosovskih Albnaca i zvaničnici Srbije trebaju održati sljedeći krug pregovora 30-tog augusta u Beču. Wolfgan Ischinger i izaslanici Sjedinjenih Država i Rusije, pokušavaju podstaći dvije strane da prevladaju razlike i postignu sporazumno rješenje. Oni 10-tog decembra o rezultatima trebaju izvjestiti generalnog sekretara UN-a Ban Ki-moona. Lideri i Srbije i Kosova su izrazili sumnje u postizanje sporazuma. Kosovsko albansko vodjstvo insistira na punoj neovisnosti, a Beograd ga želi zadržati kao pokrajinu unutar Srbije.


Mehmedović: Ključni ljudi u agencijama za provođenje zakona da podnesu ostavke\nNaslovnica NAJNOVIJE Politika Mehmedović: Ključni ljudi u agencijama za provođenje zakona da podnesu ostavke\nSarajevo – Poslanik SDA u Predstavničkom domu Parlamentarne skupštine BiH Šemsudin Mehmedović očekuje da podnesu ostavke ključni ljudi u agencijama za provođenje zakona, ukoliko se do kraja mjeseca ne završe istrage u vezi sa pronađenim naoružanjem u Tešnju.\n“Ukoliko do kraja ovog mjeseca ne završe obje istrage, a to neće biti problem ako se u iste uključe predstavnici NATO, i putem serijskih brojeva pronađenih granata efikasno, brzo i precizno se ustanovi njihov put iz fabrike u kojoj su proizvedene do polja u okolini Tešnja, očekujem ostavke ključnih ljudi u agencijama za provođenje zakona”, rekao je Mehmedović na konferenciji za novinare u Sarajevu.\nOn je naglasio da “ostaje na dispoziciji da svojim ne malim saznanjima i podacima pomogne u istrazi”.\nMehmedović je uputio optužbe na račun ministra civilnih poslova BiH Sredoja Novića i, kako je rekao, “njegovih šegrta”, ne želeći da govori o njihovim imenima.\nOn je dodao da je “prvi dio operacije slabljenja BiH” u okviru priprema za protekli rat počeo udarom na njenu ekonomiju, navodeći kao primjer “Agrokomerc”. “Iza toga je tada stajao današnji ministar civilnih poslova, dok ovu operaciju danas vode njegovi šegrti”, naglasio je Mehmedović\nNa pitanja novinara da li su tačne informacije da je bio povezan sa mudžahedinima u toku rata na području Tešnja, Mehmedović je istakao da je najveći broj potpisanih rješenja o državljanstvu BiH ljudima arapskog porijekla, mudžahedinima, potpisao Nović.\nOn je rekao da nema baš nikakve veze ni sa čim za šta ga optužuju ljudi okupljeni oko njegovih političkih suparnika. “U ovom odstrelu učestvuju i ljudi koji makar nominalno tvrde da vjeruju u BiH i da se za nju bore”, naveo je Mehmedović.\nMehmedović je istakao da ne zna da se protiv njega vodi bilo kakva istraga, pa ni u predmetu “Ozren”, te dodao da je spriječen da kao svjedok da iskaz u Tužilaštvu u predmetu ratnog zločina protiv Gorana Zupca, odnosno da je zbog toga 19. jula priveden i zadržan u prostorijama Sipe, da ne bi dao iskaz.\nU petak, 1. novembra, na lokalitetu Trešnjev panj, na području opštine Tešanj, na dojavu građana pripadnici MUP-a Zeničko-dobojskog kantona i Sipe pronašli su više od 600 komada granata kalibra 84 milimetra za bestrzajne topove.\nTokom jula ove godine istražioci Sipe su u okolini sela Kolaševići, takođe, kod Tešnja, pronašli 588 projektila za ručni bacač RPG, 589 barutnih punjenja za projektile, te 60 projektila za bestrzajni top.


Uvod u eko život, na studentski način: „Nedelja održivog razvoja“ na FPN-u - Plezir\nUvod u eko život, na studentski način: „Nedelja održivog razvoja“ na FPN-u\nMeđunarodni dan planete Zemlje širom sveta obeležava se 22. aprila. Tim povodom će se na Fakultetu političkih nauka (FPN) u Beogradu od 23. do 26. aprila održati konferencija „Nedelja održivog razvoja“. Organizatori manifestacije su FPN sa Centrom za ekološku politiku i održivi razvoj FPN-a (CEPOR), studentima master programa „Ekološka politika” i studentskom organizacijom „Oikos Belgrade“.\nU periodu od 23. do 26. aprila 2018. godine, studenti beogradskog Fakulteta političkih nauka će zajedno sa upravom i kolegama iz organizacije „Oikos Belgrade“ organizovati niz aktivnosti u svrhe promovisanja održivog načina življenja i delanja u društvu. Kroz radionice, predavanja i panel diskusije vezane za teme poput „zelenih“ navika u domaćinstvu, započinjanja sopstvenih eko biznisa, upravljanja otpadom, tehnoloških inovacija, energetske efikasnosti i rada na svesti stanovništva organizatori će nastojati da pokažu da gradske sredine poput Beograda mogu biti i te kako plodno tle za razvoj ekoloških inicijativa i ideja koje bi doprinele stvaranju zelenije budućnosti.\nSvečano otvaranje „Nedelje održivog razvoja“ održaće se u ponedeljak, 23. aprila, s početkom u 11 časova.\nTom prilikom ujedno će biti otvorena izložba fotografija „Copenhagen solutions“, koje je fakultetu ustupila Ambasada Kraljevine Danske u Srbiji. Na otvaranju će se prisutnima obratiti rukovodilac CEPOR-a i master programa „Ekološka politika“, prof. dr Darko Nadić, ministar zaštite životne sredine, Goran Trivan, i Njegova ekselencija, ambasador Kraljevine Danske u Srbiji, Andres Kristijan Hougor.\nSvaki dan manifestacije tretiraće zasebnu tematsku celinu vezanu za oblast održivog razvoja.\nPonedeljak, 23. mart, posvećen je odnosu između pojedinca, njegovih eko namera i gradskog okruženja kakvo je Beograd. U utorak, 24. marta, fakultet će biti pretvoren u prostor za promociju zdravih životnih stilova, stavljanjem fokusa na organsku i vegansku ishranu. Treći dan konferencije je rezervisan za panel o racionalnom korišćenju energije, kao i diskusiju o tome koliko je moguć prelazak na „zero-waste“ način življenja u Srbiji. Svi ljudi koji bi želeli da urade nešto sa PET ambalažom koju iskoriste u svom domaćinstvu, a ne znaju šta, baš u sredu će moći da donesu prikupljene sirovine na Fakultet političkih nauka, a ove će potom biti prosleđene na reciklažu. Program za poslednji dan manifestacije, 26. mart, plod je saradnje uprave FPN-a, studenata fakulteta i studentske organizacije „Oikos Begrade“. Članovi „Oikos“-a organizovaće panel diskusiju na temu upravljanja otpadom u Srbiji, dok će studenti sa master programa „Ekološka politika“ tokom celog dana prikupljati papir za reciklažu u holu fakulteta. Od prikupljenog papira biće napravljene sveske, koje će kasnije biti donirane učenicima lokalnih osnovnih škola.\nViše detalja o programu i terminima planiranih aktivnosti dostupno je na zvaničnoj Fejsbuk stranici i Instagram profilu organizatora.\nTAGS: Andjela DjuraskovicDan planete ZemljeEkologijaFPNNedelja održivog razvojaOIKOSPlezirPlezir magazin


Organizovan porodični dan za pamćenje u Savremenoj osnovnoj školi\nPorodični dan za pamćenje u Savremnoj\nmarko.radulovic / / Blog, I-IV, Kombinovani, Nacionalni, V-VIII / 26.12.2018\nInteraktivne, kreativne i edukativne radionice za decu od 5 do 12 godina\nSPONE Sistemom Stimulacije i Savremena osnovna škola i gimnazija već dva puta do sada, 24. novembra i 22. decembra, su održale besplatan Porodični dan za roditelje i decu od 5 do 12 godina u prostorijama Savremene u Masarikovoj.\nTri sata, koliko je trajalo ovo druženje, mališani su mogli i da učestvuju u sportskim aktivnostima, dramskoj, muzičkoj i umetničkoj radionici, gde su vežbali svoja gimnastička i glumačka umeća, usvajali i raspoznavali osnovne muzičke elemente: ritam, melodiju, dinamiku i projektovali svoj unutrašnji svet kroz boje, oblike i kreativan rad koji podrazumeva slikanje, crtanje i igranje različitim materijalima.\nKako je prvi Porodični dan izazvao veliko interesovanje kod roditelja i dece, Savremena i SPONE su već održali i drugi porodični dan, 22. decembra, a naredni je već zakazan za 19. januar.\nPored radionica i profesionalnih saveta upućenih roditeljima, mališani će Porodični dan pamtiti i po novim poznanstvima i sjajnim uspomenama.\nAko ste propustili Porodični dan a imate decu uzrasta od 5 do 12 godina, pozivamo vas da dođete na naredni Porodični dan, koji je zakazan za subotu, 19. januar, u istom terminu kao i do sada – od 20 do 13 časova. Prijavite se ovde »\nSavremena osnovna škola i gimnazija je jedinstveni sistem Future Ready obrazovanja u regionu, koji su akreditovali Ministarstvo Republike Srbije i Univerzitet u Kembridžu i koji kroz savremen, interaktivan i kreativan način obezbeđuje deci maksimalne rezultate u postizanju visokih akademskih ciljeva.


RK Dinamo - Strana 6\nNovi poraz rukometaša Dinama\nNapisao Redakcija u kategoriji Rukomet 26 oktobra, 2014\nOvog vikenda odigrane su utakmice 6.kola Super B lige. Rukometaši Dinama zabeležili su još jedan poraz, peti u nizu, ovoga puta od ekipe Vrbasa, rezultatom 29:35 (14:17). Izabranici novog trenera Dinama Aleksandra Živkovića nisu mogli da se suprotstave iskusnijoj ekipi Vrbasa. Domaćini su početkom meča uspeli da steknu minimalnu prednost, ali su u nastavku gosti...Dalje »\nTreći poraz rukometaša Dinama\nNapisao Goran Mihajlov u kategoriji Rukomet 11 oktobra, 2014\nU Hali sportova na Strelištu odigrana je utakmica 4.kola Super B lige u kojoj su sastali rukometaši domaćeg Dinama i Sloge iz Požege. Posle 60 minuta igre pobeda je zasluženo pripala gostima rezultatom 22:30, poluvreme 9:14. Izabranici trenera Dinama Igora Šulovića nisu se mogli suprotstaviti iskusnijoj ekipi iz Požege, koja je trenutni lider prvenstva. Gosti...Dalje »\nRukometaši Dinama savladali Jagodinu\nNapisao Stefan Smuđa u kategoriji Rukomet 16 juna, 2014\nU 12.kolu Mini-lige Srbije koja se igra plasman u najviši rang rukometaši Dinama su na svom parketu bili bolji od gostiju iz Jagodine rezultatom 32:29 (17:15). Pančevački rukometaši odlično su otvorili utakmicu i vrlo brzo stekli šest golova prednosti. Ipak, pred kraj prvog poluvremena gosti su uspeli se približe na samo dva gola zaostatka. U...Dalje »\nNapisao Stefan Smuđa u kategoriji Rukomet 12 juna, 2014\nTrećim vezanim porazom rukometaši Dinama iz Pančeva sveli su svoj plasman u Super A ligu u domen teorije. Bolja od njih u 11. kolu Mini-lige bila je Planinka iz Kuršumlije, koja je na svom parketu ubedljivo savladala gostujući sastav sa 41:27(21:15). Na samom početku domaći tim je počeo silovito, serijom od šest uzastopnih golova stekao...Dalje »


Naime, Mihailo je u vreme snimanja imao pet godina, a publiku je oduševljavao scenama sa deda Žikom, kog je igrao Dragomir Bojanić Gidra.\nOn se nakon "Žikine dinastije" pojavio u još nekoliko serija i predstava, međutim danas se ne bavi glumom.\nIma 46 godina i bavi se muzikom, dizajnom i izradom veb aplikacija i internet sajtova.\nKako se do sada pisalo u domaćim medijima, zahvaljujući ovim poslovima Mihajlo je sebi obezbedio više nego pristojan život, a zarađuje više od mnogih glumaca. Njegove skorašnje fotografije mogu se naći na društvenim mrežama, a mnogi tvrdi da je gotovo neprepoznaljiv.\nVIDEO: Serija istine i laži: izjava Jane Milić Ilić


Privedeni privatnici osumnjičeni za utaju 200 miliona dinara : Nadlanu.com\nPrivedeni privatnici osumnjičeni za utaju 200 miliona dinara\nObjavljeno 24. maj 2013. / 12:56:35\nKako se navodi u saopštenju, Inspektori Odeljenja kriminalističke policije PU Smederevo uhapsili su Miodraga J. iz Osipaonice, Novicu P. iz Paraćina, Dušana T. iz Beograda i Dejana S. iz Saraoraca kod Smedereva.\nOni se sumnjiče da su izvršili krivična dela poreska utaja, zloupotreba položaja odgovornog lica, falsifikovanje službene isprave i onemogućavanje vršenja kontrole, tako što su, tokom 2011. i 2012. godine, pravili fiktivnu poslovnu dokumentaciju kojom su lažno prikazivali nabavku otpadnog gvožđa od više preduzeća sa teritorije Srbije.\nOsnivači su bili samo formalni vlasnici i odgovorna lica preduzeća, dok su celokupno poslovanje vodili uhapšeni, tako što su lažno prikazivali promet otpadnim gvožđem između svojih i novoosnovanih firmi, a u stvarnosti, gvožđe nabavljali od fizičkih lica, za gotov novac, bez poslovne dokumentacije i dokaza o otkupu.\nNa taj način su ostvarili promet veći od milijardu dinara za koji nisu platili porez od 200 miliona dinara, pa su za taj iznos oštetili republički budžet.\nKako se dodaje u saopštenju, osumnjičeni su, nakon prebacivanja novca na račune "fiktivnih" firmi, tim novcem kupovali građevinski materijal, koji su prodavali za gotov novac, a za sebe zadržavali proviziju od 12 odsto.\nKako bi prikrili nezakonite radnje i onemogućili kontrolu poslovanja od strane smederevske policije, osumnjičeni su sedišta preduzeća prebacivali na teritoriju Kosova i Metohije.\nOsumnjičeni će, u zakonskom roku, biti sprovedeni istražnom sudiji Osnovnog suda u Smederevu, dok će protiv više od 30 lica, koja su fiktivno otvarala preduzeća za njihov račun, biti podnete krivične prijave nadležnom tužilaštvu u Smederevu.


SAOPŠTENJE: Snaženje partnerstva sa Slovačkom\nDatum objave: 06.07.2017 14:59 | Autor: Ivona Mihajlović - administrator\nMinistarstvo finansija i Vlada Crne Gore prepoznaju značaj i potrebu razmjene iskustava i znanja sa svim partnerima koji su, kao Slovačka, pokazali svojim primjerom da planiranje sistemskih politika u srednjem roku, uz njihovu pažljivu implementaciju, vode uspješnoj reformi društva, saopšteno je na sastanku ministra finansija Darka Radunovića, sa slovačkim kolegom Petrom Kažimirom, koji je održan danas u Vili ,,Gorica“.\nPosjeta slovačke delegacije u kojoj je učestvovao i ambasador pomenute republike u Crnoj Gori, NJ. E. Roman Hloben, organizovana je u cilju iznalaženja modaliteta za širenje saradnje dvije zemlje, kroz intenzivnije ekonomsko povezivanje i podršku na polju reforme javnog sektora.\nU tom kontekstu, govoreći o aktuelnim mjerama fiskalne politike koju Vlada sprovodi sa ciljem snaženja stabilnosti i održivosti javnih finansija, ministar Radunović je ukazao na izazove koji predstoje našoj zemlji u oblasti reformi javnih finansija, posebno iz ugla uspostavljanja efikasnijeg i tehnološki savremenijeg poreskog sistema.\nImajući u vidu da je u pomenutim oblastima, Slovačka napravila značajan iskorak, ministar Kažimir je iskazao spremnost da ekspertsko znanje svog tima prenese na kolege u Crnoj Gori, i prenio otvorenost za širenje partnerstva na sve segmente djelovanja koji mogu na obostrano zadovoljstvo.\nSagovornici su se osvrnuli i na uspješne diplomatske odnose zemalja koje predstavljaju, a koji se ogledaju u kontinuiranoj podršci nacionalnim prioritetima Crne Gore, kao i spoljnopolitičkoj orjentaciji ka evroatlanskim integracijama.\nKonstatovano je i da današnji konstruktivni dijalog između delegacija ministarstava dvije zemlje, predstavlja odličnu osnovu za dalje interakcije i konkretizaciju budućih zajedničkih projekata.


Akt o proceni rizika na radnom mestu - Konsalting Aktiv Grupa\nPrema Zakonu o bezbednosti i zdravlju na radu, bezbednost i zdravlje na radu podrazumeva obezbeđivanje takvih uslova na radu kojima se, u najvećoj mogućoj meri, smanjuju povrede na radu, profesionalna oboljenja i oboljenja u vezi sa radom i koji pretežno stvaraju pretpostavku za puno fizičko, psihičko i socijalno blagostanje zaposlenih.\nZakon nalaže svim poslodavcima da u pismenoj formi, donesu Akt o proceni rizika za sva radna mesta u radnoj okolini, kao osnovni dokument iz oblasti bezbednosti i zdravlja na radu, koje je jedno od osnovnih prava svakog čoveka, a kojim treba da se utvrde mere i način za njihovo otklanjanje. Zaposleni su u obavezi da uzmu učešće u izradi Akta. Suština Akta je da zaposleni budu upoznati sa svim rizicima od kojih su zaštićeni i da znaju koji su i kakav uticaj imaju na zdravlje rizici od kojih poslodavac ne može da ih zaštiti, kao i koje su prateće beneficije koje im pripadaju. Ovaj Akt je podložan izmeni i u slučaju da se poveća opasnost, zaposleni ima pravo da traži izmenu Akta.\nPoslodavac mora da angažuje odgovorno lice koje će u njegovo ime da obavlja poslove bezbednosti i zdravlja na radu. Odgovorno lice može biti:\npravno lice/ preduzetnik kojeg je angažovao poslodavac, a koji poseduje licencu za obavljanje ovih poslova ili\ndrugo lice koje ima položen stručni ispit.\nPoslove bezbednosti i zdravlja na radu poslodavac može da obavlja sam u delatnosti trgovine, ugostiteljstva i turizma, zanatskih i ličnih usluga, finansijsko-tehničkih i poslovnih usluga, obrazovanja, nauke i informacija, zdravstvene i socijalne zaštite i u stambeno- komunalnim delatnostima, samo ako ima do deset zaposlenih i tada nije dužan da ima položen stručni ispit.\nPored Akta, poslodavac, koji ima preko deset zaposlenih, je u obavezi da donese i Pravilnik o bezbednosti i zdravlju na radu, kao opšti akt kojim se regulišu prava i obaveze.\nakt knjigovodja knjigovodstvena agencija konsalting aktiv pravilnik o bezbednosti procena rizika proceni rizika na radnom mestu radna okolina radno mesto


HARADINAJ ZVECKA ORUŽJEM: "Ako nema priznanja, poruka je da KUPUJEMO ORUŽJE" | DNEVNE\nHARADINAJ ZVECKA ORUŽJEM: “Ako nema priznanja, poruka je da KUPUJEMO ORUŽJE”\nOn je to izjavio na konferenciji za medije, govoreći o uslovima koje treba ispuniti pre nego što se nastavi proces dijaloga, a prištinska “Koha” konstatuje da je Haradinaj time nagovestio da se plaši novog rata sa Srbijom.\nKako je rekao, Priština traži okvirni sporazum sa Beogradom kojim bi bilo rešeno uzajamno priznanje u postojećim granicama\n– Postoji oklevanje Srbije i jednog dela međunarodne zajednice, koja kaže da ne može da ga nazove “uzajamno priznavanje u postojećim granicama”. To znači da nas savetuju da kupujemo “mistrale”, jer oni snabdevaju Srbiju “mistralima” – rekao je Haradinaj.\n– U međuvremenu, oni nam govore da sporazum ne možemo nazivati “sporazumom o uzajamnom priznanju u postojećim granicama”. Šta onda da radimo, mi smo nezavisna država i od dijaloga ne očekujemo ništa sem uzajamnog priznanja. Ukoliko niste spremni na to, onda je to poruka za nas da bi i mi trebali da kupujemo oružje – rekao je Haradinaj, prenosi “Koha”.


Manifestaciju "Grebak-put života" uljepšao jedan lijep događaj\nSvečanim presijecanjem vrpce danas je zvanično otvorena rekonstruisana i modernizovana dionica regionalnog putnog pravca R-448a Čemerničko vrelo-Zorovići.\nSredstva za realizaciju ovog veoma značajnog infrastrukturnog projekta u iznosu od 300.000 KM obezbijeđena su u budžetu Direkcije za ceste Ministarstva za privredu BPK Goražde.\nU prisustvu zvaničnika kantona, građana mjesnih zajednica koje gravitiraju na ovom području te brojnih prijatelja i gostiju, vrpcu su presjekli premijerka Bosansko-podrinjskog kantona Goražde Aida Obuća, ministar za privredu Mensad Arnaut, v.d direktorica Direkcije za ceste Sanela Avdibegović, muftija goraždanski Remzija ef. Pitić te predsjednik MZ Orahovice Adem Mutapčić.\nPrema riječima ministra za privredu BPK Goražde Mensada Arnauta, u Planu i programu Direkcije za ceste za 2021.godinu je nastavak radova na ovom putnom pravcu, koji je od velikog značaja ne samo iz razloga što povezuje BPK Goražde sa općinama u njegovom sastavu, već što omogućava bolju povezanost našeg kantona sa Kantonom Sarajevo.\n„U planu i programu Direkcije za ceste u budžetu za 2021 godinu, planiran je nastavak radova i s jedne i druge strane ovog putnog pravaca, od Brzače do Goršić polja, u iznosu od 300.000 KM, dok su za nastavak ovog putnog pravca prema Zorovićima planirana sredstva u iznosu od 150.000 KM. Prema procjenama, ostat će nam negdje oko četiri kilometra putnog pravca koji ćemo u narednom periodu uraditi kako bi kompletna putna komunikacija bila spojena sa asfaltnim putem koji povezuje Goražde, Orahovice, Praču i Sarajevo“- kazao je ministar Arnaut.\nKako je ovom prilikom najavila premijerka BPK Goražde, intencija Vlade BPK Goražde je ovaj projekat okončati do kraja slijedeće godine.\n„Sa asfaltiranjem ovih putnih pravaca kada su u pitanju MZ Orahovice i širi ovaj region, započelo se u 2019.godini, što smo nastavili i kasnije, a intencija je da u potpunosti asfaltiramo ovaj putni pravac koji je u nadležnosti našeg kantona, kako bi se obezbijedila bolja i kvalitetnija putna komunikacija za sve stanovnike ovih krajeva. Također, intencija je stvoriti bolje uslove za život građana kako onih koji već žive ovdje, tako i onim ljudima koji eventualno privremeno borave van teritorije našeg kantona, ali sticanjem boljih uslova bi se vratili na ovo područje. S tim ciljem mi radimo na tome da se poveća broj stanovnika na ovom području“-ovom prilikom kazala je premijerka BPK Goražde Aida Obuća.


Besplatan prevoz na obilježavanje 23. godišnjice od egzodusa sarajevskih Srba\tIstaknuto\nČetvrtak, 14 Mart 2019 19:56\nPolaganjem vijenaca na spomen obilježje na Vojničkom groblju ''Mali Zejtinlik'' na Sokocu i odavanjem počasti poginulim borcima Vojske Republike Srpske, u subotu, 16. marta od 12:00 časova, počeće program obilježavanja 23. godišnjice od egzodusa sarajevskih Srba.\nIstog dana, od 13:00 časova u manastiru Svetog Georgija na Ravnoj Romaniji biće služen parastos za sve nastradale Srbe u proteklom odbrambeno-otadžbinskom ratu, prvenstveno za srpski narod sa područja Sarajevsko-romanijske regije koji je svoje živote ugradio u temelje Republike Srpske.\nProgram obilježavanja godišnjice će se nastaviti kroz kulturno-duhovni program, kako su naveli iz Gradske uprave, koji će se održati u Kulturnom centru Pale sa početkom od 14:00 časova, gdje će se obratiti zvaničnici.\nIz Gradske uprave Istočno Sarajevo su rekli da je za sve zainteresovane građane Istočnog Sarajeva obezbijeđen besplatan prevoz autobusima, koji polaze iz Istočne Ilidže sa autobuske stanice u 10:30 časova i iz Pala, ispred Centralnog-spomen obilježja (kod pošte) u 11:00 časova.\nU sklopu ovog programa, a u organizaciji Filozofskog fakulteta Univerziteta u Istočnom Sarajevu, u petak, 15. marta u 19:00 časova, održaće se svečana akademija povodom 23. godišnjice od završetka egzodusa sarajevskih Srba.\nNakon potpisivanja Dejtonskog sporazuma, od decembra 1995. godine do marta 1996. godine, oko 120.000 sarajevskih Srba napustilo je svoje domove i krenulo u potragu za boljim i mirnijim životom u Republici Srpskoj, a neki se ni tu nisu zadržali nego su sreću potražili van granica BiH, u Srbiji ili u inostranstvu.\nOni su sa sobom te godine ponijeli i svoje mrtve, sinove, muževe, braću i očeve koji su položili svoje živote u temelje Republike Srpske. Oko 500 poginulih boraca VRS sahranjeno je na Vojničkom groblju ''Mali Zejtinlik'' na Sokocu\nViše iz kategorije: « Burno na Univerzitetu: Pašalić ne želi da napusti fotelju iako je izabran novi rektor! Moto klub ''Pale'' organizuje 3. moto žurku za bajkere »


Evo nama PayPal-a - Istinomer\n„Očekujem da 2012. godina bude poslednja bez ‘Pej pala’.“\nOd 2009. godine na ovamo građani Srbije su se naslušali obećanja o tome kako servis za kupovinu putem Interneta PayPal „sigurno dolazi“, „samo što nije stigao“ i – ništa. Potom je nedolazak američke kompanije pravdan time kako smo „malo tržište slabe kupovne moći“, ali ni to nije bilo uverljivo.\nTek pošto su izmenjeni propisi zbog kojih PayPal svih ovih godina nije funkcionisao u Srbiji postalo je realno govoriti o njegovom dolasku. Tako je novi ministar telekomunikacija septembra 2012. izjavio da smo konačno na dobrom putu da taj internet-servis zaživi i kod nas.\n„Mi smo ispunili sve što se tražilo od nas. Bilo je problema vezanih za Narodnu banku i Ministarstvo finansija, a tražena je i promena Zakona o deviznom poslovanju. Sada je odluka na samoj kompaniji.“\n24 sata, 7. 9. 2012. godine\nAprila 2013. Srbija je konačno uvrštena na listu zemalja u kojima je moguće kupovati preko PayPal-a. Zato ministru Ljajiću sleduje ocena „ispunjeno“.\nTreba napomenuti da mogućnost primanja novca iz inostranstva preko PayPal-a još nije uvedena za korisnike iz Srbije.


Grupa istraživača sa Harvarda je objavila studiju koja pokazuje da prijateljstvo kod zajedničkih preduzetničkih poduhvata i investicija vrlo često ima veliku cenu.\nUniCredit banka je saopštila da je počela odobravanje investicionih kredita i kredita za obrtna sredstva malim i srednjim preduzećima, u ukupnom iznosu od 100 miliona evra.\nPolovina ukupnog broja malih preduzeća ne uspeva da opstane tokom prve četiri godine. Međutim, postoji nekoliko stvari kojima možete smanjiti rizik i prevariti ovu negativnu statistiku.\nUkoliko želite da uložite svoj novac i započnete biznis, ili jednostavni da se zaposlite, portal "Inc" je napravio listu najperspektivnijih oblasti.\nNovim tehnološkim preduzetnicima obezbeđena je podrška za razvoj njihove inovativne ideje u okviru programa “mts startap ubrzanje“, kojim je predviđen podsticaj u iznosu od 20.000 evra.


RTCG - Radio Televizija Crne Gore - Nacionalni javni servis :: Politika :: Proširenje će revitalizovati i samu EU / print=true\nPICULA 29. 01. 2020. 20:00 >> 19:57 0\nProširenje će revitalizovati i samu EU\nEvropska unija mora da se širi ne samo zbog država koje žele da joj se pridruže već je to način da se i sama revitalizuje, kazao je u intervjuu za emisiju TVCG “Fokus”, izvjestilac Evropskog parlamenta za Crnu Goru Tonino Picula.\nNova metodologija pregovaranja bi, kako je kazao, trebalo da se odnosi na Crnu Goru koja je, kaže, u tom procesu daleko odmakla.\n“Ima nekoliko zemalja na Zapadnom Balkanu, koje imaju evropske ambicije, ali kojim je imajući u vidu unutrašnje prilike, sasvim svejedno po kojem modelu će početi pregovore. To ne važi za Crnu Goru i Srbiju koje su odmakle u pregovanju po sadašnjem modelu. Ja vjerujem da će doći do određenih promjena, one neće biti radikalne, ali u svakom slučaju meni je važano da se nastavi sa politikom proširenja, jer mislim da će to na neki način i revitalizovati samu EU”, naveo je Picula.\nOn ističe da posla još ima i da se Crna Gora posebno mora fokusirati na vladavinu prava i pravosuđe.\n“Mislim da pravosuđe mora biti nezavisno od politike, mislim da moraju biti osigurana medijska prava, sloboda izražavanja, mora biti garantovana sigurnost građanima, mora biti uvjerljivija borba protiv korupcije i to na svim nivoima”, zaključio je Picula.\nNema cjelovite strategije EU bez Z. Balkana\nPicula: ZB obezbijediti korišćenje EU fondova\n24. 01. 2020. 17


Sporazum sindikata i poslovodstva “Želvoza” – Semendria\nASNS i Sindikalna organizacija u “Želvozu” postigli su sporazum sa pregovaračkim timom poslovodstva i dogovorili dinamiku isplate zarada\nAsocijacija slobodnih i nezavisnih sindikata i Sindikalna organizacija u smederevskom “Želvozu” postigli su sporazum sa pregovaračkim timom poslovodstva i dogovorili dinamiku isplate zarada, izjavio je za Tanjug glavni poverenik ASNS-a u fabrici, Dragan Milijašević.\n“Pregovarački tim poslovodstva je potpisao Sporazum o isplatama zarada kako bi izbegao štrajk i prihvatio sve zahteve sindikata u vezi sa određivanjem dinamike isplata zarada u celosti”, naveo je Milijašević.\nNa osnovu potpisanog Sporazuma, oktobarska zarada biće isplaćena do kraja januara, novembarska do 25. februara, decembarska do 20. marta, a januarska zarada u aprilu.\nŠtrajkački zahtev o povezivanju radnog staža biće rešavan početkom februara, kada će zajednička delegacija sindikata i poslovodstva otići u Vladu Srbije na pregovore o rešavanju ovog pitanja.”Ukoliko bude potrebno predstavnici vlasnika i radnici organizovaće protest u Beogradu”, kaže Milijašević.\nSindikati u Fabrici železničkih vozila “Želvoz” prethodno su najavili štrajk za danas u 10 časova, kada će radnicima biti pročitan potpisani Sporazum koji definiše dogovorenu dinamiku isplate zarada.\n« Prodaju Godomin da isplate zarade\nStigle vakcine protiv tuberkuloze »


Đoković u osmini finala, poraz Lajovića u Majamiju - SPORTSKI ŽURNAL\nNovak Đoković se plasirao u osminu finala mastersa u Majamiju pošto je danas pobedio 83. igrača sveta Argentinca Federika Delbonisa posle tri seta, 7:5, 4:6, 6:1\nPrvi teniser sveta Novak Đoković pobedio je posle nepuna dva sata igre. On je poveo sa 5:2 u prvom setu, ali je Delbonis uspeo da izjednači na 5:5. Srpski teniser je posle toga vezao dva gema i poveo u meču.\nĐoković je dobro počeo drugi set, poveo je sa 3:1, ali je stao, dozvolio je protivniku da se vrati u meč, da napravi dva brejka i izjednači na 1:1 u setovima. Prvi igrač sveta je popravio igru u trećem setu, u kome je dozvolio Argentincu da osvoji samo jedan gem i plasirao se u osminu finala.\nĐoković će u osmini finala igrati protiv Španca Roberta Bautiste Aguta, koji je pobedio Italijana Fabija Fonjinija sa 6:4, 6:4.\n"Dobro udaram loptucu, ali mi je potrebno više konstantnosti da zadržim taj nivo tokom celog meča", rekao je Đoković.\nDušan Lajović nije uspeo da se plasira u osminu finala pošto je izgubio od 33. tenisera sveta Australijanca Nika Kirjosa sa 3:6, 1:6.\nLajović, 44. igrač sveta, izgubio je posle sat vremena igre. On je napravio jedan brejk, u prvom setu, a Kirjos mu je pet puta oduzeo servis.\nKirjos će u osmini finala igrati protiv Borne Ćorića iz Hrvatske, koji je pobedio Francuza Žeremija Šardija sa 6:7, 6:2, 6:3.


Brus ONLINE - Uspostavljanje elektronskog sistema za angažovanje sezonskih radnika u poljoprivredi\nMinistar poljoprivrede, šumarstva i vodoprivrede Branislav Nedimović izjavio je danas, 17. avgusta 2017. godine, prilikom potpisivanja Memoranduma o sprovođenju projekta „Povećanje prilika za zapošljavanje sezonskih radnika“, da je time omogućeno uspostavljanje elektronskog sistema za angažovanje sezonskih radnika u poljoprivredi, kao i suzbijanje sive ekonomije u zemlji.\nMinistar Nedimović je naglasio da se, usled birokratskih prepreka, najveći deo poslova u poljoprivredi obavlja u crnoj zoni, dodajući da će se uspostavljanjem trenutnog elektronskog upisivanja radnika na terenu u sistem, između 80 i 100 hiljada ljudi uključiti u sistem. Kao rezultat ovog projekta, ministar Nedimović smatra da će se naredne godine povećati broj registrovanih zaposlenih koji će imati penzijsko i invalidsko osiguranje.\n„Korist će imati država, budući da će imati jasno evidentirana lica, osiguraće se poreski prihodi, a i poslodavci će imati korist i biće zaštićeni“, rekao je ministar. On je objasnio da će zahvaljujući celom projektu biti izrađena i aplikacija za mobine telefone preko koje će poslodavci trenutno moći da prijave sezonske radnike.\nMinistar Nedimović je podvukao da je čitav model urađen po mađarskom modelu i da on već funkcioniše u nekim zemljama regiona i daje rezultate.\nMemorandum o saradnji, u Vladi Republike Srbije, potpisali su i ministar za rad, zapošljavanje, boračka i socijalna pitanja Zoran Đorđević, državni sekretar Ministarstva finansija Jelena Stojović, direktor GIZ-a u Srbiji Gerhard Zipel, zamenica menadžera GIZ Otvorenog regionalnog fonda za jugoistočnu Evropu Amira Omanović i predsednik Upravnog odbora NALED-a Aleksandar Ružević.


Vesti online / Vesti / Svet / Užas u Češkoj: Žena nožem ubila učenika (16), ranila još troje\n11:31 >> 17:49h\nUžas u Češkoj: Žena nožem ubila učenika (16), ranila još troje\nNastavu u Srednjoj trgovinskoj školi u Ždaru nad Sazavom na jugoistoku Češke tragično je jutros prekinula mlada Čehinja Barbara Orlova koja je upala u školu sa nožem u ruci i ubila jednog đaka, a dve učenice i policajca koji je pokušao da je zadrži ranila.\nBarbara Orlova ubila jednog đaka (16), a ranila dve učenice i policajca koji je pokušao da je zadrži\n"Šesnaestogodišnji učenik je uprkos naporima lekara hitne pomoći preminuo. Dve učenice i policajac iz patrole koja je intervenisala su povređeni. Policajac lakše", kazala je novinarima portparol lokalne policije Jana Kroutilova.\n"Jedna učenica povređena je teže, druga lakše", rekla je kasnije portparol hitne pomoći Vladislava Fialova.\nPolicija je privela 26-godišnju ženu, koja je ranila jednog policajca i dve učenice u školi u mestu Zdar na Sazavou, 160 kilometara jugoistočno od češke prestonice Praga.\n"Mladić je ranjen, ali je podlegao povredama u bolnici i pored svih napora lekara", rekla je portparol policije Jana Prouzova. Ona je dodala policija ne zna koji je motiv ovog napada.\nSvi u šoku: Zabrinuti roditelji odmah odjurili u školu, da provere da li su njihova deca u redu\nU školu su odmah požurili zabrinuti roditelji da provere da li su njihova deca u redu a nastava je za danas okončana.\nPre dve godine tada 24-godišnja Orlova upala je u osnovnu školu u Haviržovu, otela sedmogodišnju učenicu i ranila učiteljicu koja je pokušala da je spreči vlastitim telom da dete odvede. Sa otetom devojčicom kao taocem zaključala se u jednoj od učionica. Oslobodili su je tek specijalci češke policije a posto se pokazalo da je psihički bolesnik, Regionalni sud je za taj napad nije poslao u zatvor već na prinudno lečenje.\n"Puštena je proletos u martu. Polovinu prinudnog lečenja provela je na zatvorenom odeljenju ali sarađivala je, nije sa njom bilo problema pa je prebačena na odeljenje sa otvorenim režimom a na kraju je sud odlučio da može da izađe da se leči ambulantno", kazala je za primarijus Psihijatrijske bolnice u Opavi gde se Orlova lečila, Vlasta Hanuškova.\nU Češkoj javnost nakon današnje tragedije postavlja pitanje da li ne valja sistem ili je neko od nadležnih veštaka ili sud odlučio pogrešno kada je pustio ženu koja je ponovo i još gore napala decu u školi i ubila šesnaestogodišnjeg đaka koji je pokušao da zaštiti drugaricu.\n"O puštanju na ambulantno lečenje uvek odlučuju veštaci i sud", kazao je direktor Psihijatrijske bolnice u Opavi Ivan Drabek.\nMinistar prosvete Marcel Hladek naredio je danas da sve škole u Češkoj provere sistem obezbeđenja učenika.\nSVET Pitsburg: Troje ranjenih u srednoj školi


Što je Srbija dogovorila s MMF-om – Energy Press\nBeograd – Vlada Srbije se u okviru aranžmana sa Međunarodnim monetarnim fondom (MMF) obavezala na sprovođenje niza reformskih mera – od rešavanja problema makroekonomskih neravnoteža do reformisanja državnih preduzeća.\nI kompanija Železnice Srbije bi do kraja ovog meseca trebalo da bude razdvojena u četiri preduzeća: Železnice AD, preduzeće za prevoz putnika, za prevoz robe i za infrastrukturu. Predviđeno je i da novo preduzeće za prevoz robe više ne dobija državne subvencije, pošto će od januara 2018. godine funkcionisati na čisto komercijalnoj bazi. Prema memorandumu, ostaje još 15 dana i do spajanja Puteva Srbije i Koridora Srbije, što će doneti formiranje jedinstvene kompanije sa zadatkom gradnje i održavanja puteva u Srbiji. Planom Vlade se predviđa da do kraja ovog meseca bude usvojen novi zakon o investicijama, koji će zameniti i proširit obim aktuelnog zakonskog rešenja.\nAnaliza sistema javne uprave bi, takođe, trebalo da bude gotova do kraja marta, kako bi se utvrdilo gde su najveći viškovi zaposlenih i gde se može postići najveće poboljšanje efikasnosti.Za 1. april 2015. godine, Vlada Srbije najavljuje poskupljenje struje za 15 odsto, preko rasta cena kilovata i uvođenja akcize, kao i pronalaženje rešenja za Petrohemiju.\nU maju bi, kako je navela Vlada u Memorandumu, trebalo da bude doneta odluka o rekonstrukciji i proširenju kapaciteta Aerodroma “Nikola Tesla”, dok je za jun predviđeno usvajanje novog zakona o inspekcijskom nadzoru zarad smanjenja sive ekonomije i korupcije. U junu bi glavna vest trebalo da bude zakon o zaradama državnih službenika (o platnim razredima), koji bi tada trebalo da se nađe pre Narodnom skupštinom i da bude usvojen do sredine oktobra, a da stupi na snagu od januara 2016. godine uz određeni tranzicioni period.\nJun mesec je, takođe, rok u kojem država treba da formira sveobuhvatan registar zaposlenih u javnom sektoru, uključujući i lokalni nivo i državna preduzeća. Do juna bi trebalo da bude i promenjen zakon o javno-privatnim partnerstvima, kao i da bude izmenjen zakon o rokovima plaćanja. Za jun je najavljeno i donošenje sveobuhvatne strategije za rešenje rizičnih kredita u bankama. Mesec septembar je rok da Vlada Srbije završi sa “dijagnostikovanjem” svih banaka u Srbiji, kako bi se utvrdilo da li negde postoji slabost u finansijskom sektoru, ali i mesec kada bi srpske vlasti trebalo da usvoje plan korporativnog i finansijskog restrukturiranja Železnice, koji će pripremiti u saradnji sa Svetskom bankom, Evropskom bankom za obnovu i razvoj (EBRD), Evropskom unijom i konsultantima.


Twin Beige (62 m2)\n“Twin Beige” je funkcionalan i komforan apartman, opremljen modernim nameštajem sa idejom da ponudi smeštajni kapacitet za po 2 odrasle osobe i jednim detetom uzrasta do 14 godina, odnosno sa ukupnim kapacitetom od ukupno 4 osobe.\n“Twin Beige” je funkcionalan i komforan, moderno opremljen apartman opremljen sa dve prostorije za spavanje sa idejom da omogući smeštaj od ukupno 4 gostiju.\nApartman je upisan u registar smeštajnih objekata kod nadležnog organa, (kategorisan i ocenjen sa 4 zvezdice), i nalazi se na VI spratu smeštajnog objekta u naselju Belville.\nFunkcionalnost i lista pogodnosti koju pruža gostima svrstavaju apartman “Twin Beige” u izrazito funkcionalan apartman koji je opremljen za kraći boravak većeg broja gostiju.\n“Twin Beige” apartman je natprosečno opremljen tehničkom opremom, posebno kuhinja koja poseduje ugradnu rernu, ugradnu ploču sa aspiratorom, mašinu za pranje suđa, mašinom za pranje veša, kompletnim pokućstvom i drugi pripadajući inventar, što boravak u ovom apartmanu čini potpuno funkcionalnim i udobnim.


HomeEkologijaTri miliona dinara kazne za novosadski „Eko Hemik“ zbog skladištenja opasnog otpada\n27/02/2020Redakcija BALKAN TVEkologija, Hronika, Vesti0\nNovosadsko preduzeće „Eko Hemik“ mora da plati novčanu kaznu od tri miliona dinara zbog nezakonitog skladištenja opasnog otpada, presudio je Osnovni sud u Kikindi.\nPravno lice i zakonski zastupnik proglašeni su krivim zato što su u periodu od 1. januara do 1. juna 2019. godine na lokaciji bivše fabrike „Hemik“ u Kikindi skladištili 585,85 tona opasnog otpada, što je za 85,85 tona više nego što je bilo dozvoljeno rešenjima o izdavanju dozvole za tretman i odlaganje opasnog otpada, čime su pribavili imovinsku korist od 2,4 miliona dinara. Kako je sud utvrdiio, okrivljeni V. B. bio je svestan svog dela i svestan da je njegovo delo zabranjeno.\n„Eko hemik“ je od proizvođača preuzeo više opasnog otpada nego što može da stane u zakupljeni objekat, pa ga je odložio na oko 5.000 kvadratnih metara otvorenog prostora. Kasnijim analizama je utvrđeno da je u bivšem „Hemiku“ uskladišteno najviše kontaminirane ambalaže, pesticida, zatim filtera od ulja iz automobilske industrije, organski opasni otpad nepoznatog porekla u čvrstom i tečnom stanju, kao i neorganski otpad. Usledilo je oduzimanje dozvole za skladištenje opasnog i neopasnog otpada od strane Pokrajinskog sekretarijata za urbanizam i zaštitu životne sredine i podnošenje krivične prijave protiv operatera i zakonskog zastupnika.


Oba tima na krilima trijumfa u Evrokupu dočekuju sutrašnji duel. Podgoričani su na gostujućem terenu savladali Metropolitans, dok je Partizan bio bolji od ekipe Venecije u Beogradu.\nBek crno-belih Ognjen Jaramaz očekuje neizvesan meč sa gostima iz Podgorice.\n- Budućnost je već na startu sezone pokazala dobru formu. Zabeležili su sve tri pobede, a znamo i da su u pripremnom periodu pobeđivali Cedevita Olimpiju i Mornar. Ipak, mislim da smo i te kako u stanju da utakmicu uvedemo u ritam koji će nama više odgovarati i da na taj način dođemo do pobede. U poslednjih nekoliko godina, mečevi Partizana i Budućnosti su uvek neizvesni, pa verujem da će tako biti i sutra - rekao je Jaramaz.\nOgnjen Jaramaz na meču Partizana i Venecije\nMeč između košarkaša Partizana i Budućnosti igra se sutra u Hali sportova "Ranko Žeravica" od 20 sati i bez prisustva publike.\nKošarkaši Crvene zvezde dočekuju ekipu Budućnosti u prvoj utakmici finala plej-ofa ABA lige, a nju uživo možete da pratite uz Blicsport.


Lokalni sport - Utorak 19.06.2012 - 00:04\nSrđan Stajić Dida, direktor Pčinjske okružne fudbalske lige, uprkos brojnim prigovorima od strane klubova, još uvek nije smenjen.\nPošto je Stajić bivši fudbalski sudija i svojevremeno jedan od funcionera te organizacije, o njemu se razgovarali u Okružnoj fudbalskoj organizaciji, a sve sa ciljem da se što bolje snađe na pomenutoj funciji i izbegne krutost i nesnalašenje u komunikaciji.\n- Sudijska organizacija i njen izvršni odbor održali su redovnu sednicu i doneli predlog da Pčinjsku ligu od jeseni vode dvojica funcionera, jedan da delegira sudije, a drugi delegate. Ko bi to mogli da budu, izvršni odbor fudbalske organizacije PO doneće u narednih 15 dana – kaže Ivica Mladenović, sekretar OSO PO.\nOn je dao predlog da Stajić ne vodi sam ligu, jer realno to ne može, nego da ima nekog pored sebe ko će da beleži rezultate i zvanično ih dostavlja sredstvima javnog informisanja.\nNaravno, taj drugi trebalo bi da unapredi komunikaciju između lige i kluibova.\n- Drugi mnogo bitan predlog koji sam predočio na sednici je osnivanje tročlane komisije koja će poraditi na izmeni sistema takmičenja Pčinjske lige, jer ovakva kakva je slabo funkcioniše.\nPredlog je da se Pčinjska okružna liga podeli na dve grupe i da u jednoj igraju klubovi koji imaju uslova, poput Mladosti iz Bosilegrada, Alakinca, Čelika iz Belog Polja, Vranjske banje, Morave Iz Vladičinog Hana, Pcinje iz Trgovišta, Nebeskih anđela iz Vranja, Besa i Asa iz Bujanovca i Ternoci iz Velikog Trnovca.\nU drugoj grupi igrali bi klubovi koji žele da se rekreiraju i koji bi igrali prema svom nahođenju. Da li će ovi predlozi proći zavisi od fudbalske organbizacije PO – navodi Mladenović.


Novi test na koronu: brz i 100% precizan\nZdravlje Autor:Nela Bunčić12. Jul. 202011:10 > 14:415 Komentara\nNaš državljanin Nikola Bunčić u Beču je odradio četvrti put test na koronavirus, koji je ovog puta bio potpuno drugačiji od prethodna tri.\nNaime, Nikola se zarazio u Beogradu pre oko tri nedelje kada je došao na vikend da poseti svoju porodicu.\nPrvi test je radio u Beogradu kako bi mogao da se vrati u Austriju i tada mu je došao negativan test, međutim posle četiri dana od povratka u Beč, dobio je prve simptome.\nOdradio je test koji je bio pozitivan i preležao je dve nedelje sa blažim siptomima. Nakon perioda samoizolacije, prošle srede je odradio treći test koji je opet bio pozitivan, iako nije imao više nikakav simptom.\nJoš vesti o koronavirusu:\nNedelju dana kasnije, otišao je na četvrto testiranje u jednu privatnu kliniku u Beču, a mi vam njegovo iskustvo prenosimo u celosti.\n“Austrija kao država ne radi retestiranje zaraženih, već mi to sami moramo uradimo. Proguglao sam koja klinika ima pristupačne cene testova i koja najbrže izdaje rezultate i tako sam otišao na testiranje. Test me je koštao 120 evra, a ovde cene idu i do 190 evra, i rekli su mi da postoje dva način testiranja.\nJedan način je uzimanje brisa iz grla i nosa, a drugi način je grgoljenjem neke tečnosti u grlu, ali oba načina spadaju pod PCR testove. Izabrao sam grgoljanje tečnosti, jer tvrde da je to 100% tačno testiranje i tako mnogo brže izdaju rezultate. Dali su mi kovertu u kojoj se nalazila potrebna dokumentacija koju sam morao da popunim, flašicu za pljuvačku i malu flašicu sa nekom tečnošću. Tu tečnost sam morao da grgoljam dva minuta i onda da je ispljunem u flašicu koju oni posle nose na analizu.\nZa ovakvu vrstu testiranja je bilo potrebno samo da ne jedem i ne pijem ništa dva sata pre toga. Čekam da mi na njihovom sajtu izađu rezultati testiranja, nadam se negativni ovog puta”, ispričao nam je Nikola.\nRezultat mu je stigao isto veče i Nikola je negativan.\nAustrijakoronavirusNikola Bunčićtest na koronavirus


RTCG - Radio Televizija Crne Gore - Nacionalni javni servis :: Podgorica :: Oko 500 novih sadnica u Podgorici\nKONTINUITET PROIZVODNJE 12. 01. 2018. 13:04 >> 12:33 0\nGradsko preduzeće Zelenilo planira da u ovoj godini, kao i u prethodnim, proizvodnju na otvorenom polju uvećana za 500 novih trogodišnjih i četvorogodišnjih sadnica lišćara (košćele, melije, primorski hrast, divlji i pitomi kesten…) kako bi se obezbijedio kontinuitet u proizvodnji dendrološkog sadnog materijala.\nKako je saopšteno iz Glavnog grada, zasnivanje novih parcela pratiće održavanje starih zasada u vidu primjene svih potrebnih agrotehničkih mjera njege (prihranjivanje, freziranje, orezivanje, zaštita od bolesti i štetočina, itd).\n"Pored proizvodnje dendroloških vrsta, planirana je proizvodnja kontejnerskog sadnog materijala, u količini od 35.000 komada, u čijem će se sastavu najvećim dijelom naći ukrasno žbunje i različite vrste žive ograde. Proširenjem zaštićemog prostora tokom 2017. godine značajno će se uticati na bržu i kvalitetniju proizvodnju kontejnerskog biljnog materijala", navodi se u saopštenju.\nU već postojećem zaštićenom prostoru površine 1.000 m2 proizvodiće se 150.000 komada rasada sezonskog cvijeća.\n"Za 2018. godinu Zelenilo planira i dodatno opremanje materijalno tehničkim sredstvima, tj. nabavku minibagera sa gumenim gusjenicama i motokultivatora sa prikolicom i priključcima u vrijednosti od 37.700 eura. Za investicione aktivnosti gradskog preduzeća Zelenilo opredijeljeno je 100.000 eura. Ovo Društvo pomenuta sredstva usmjeriće na izgradnju novih i rekonstrukciju i revitalizaciju postojećih sadržaja, iz svog djelokruga djelatnosti", zaključuje se u saopštenju.\n19. 12. 2018. 12\nPotraga za djevojkom koja je skočila s Ruskog mosta\nPodgorica sigurnija nego ikad u evropski progres


Svake godine 1.244 žene oboli od raka grlića materice - Zdrava i prava\nSvake godine 1.244 žene oboli od raka grlića materice\nU Srbiji se svake godine u proseku registruju 1.244 novoobolele žene od raka grlića materice, a njih 482 izgubi život, što je i dalje svrstava u grupu evropskih zemalja sa najvišim stopama obolevanja i umiranja od te bolesti, saopšteno je danas iz Instituta za javno zdravlje “Dr Milan Jovanović Batut”.\nSrbija se nalazi na četvrtom mestu u Evropi po oboljevanju od te bolesti posle Rumunije, Litvanije i Bugarske, a po smrtnosti je na drugom mestu u Evropi, odmah posle Rumunije. U saopštenju se precizira da je to procena je Međunarodne agencije za istraživanje raka i Evropske mreže registara za rak.\nU saopštenju se navodi da je osnovna poruka ženama da je rak grlića materice maligna bolest koja se može sprečiti.\n“Dan za zdravlje” je slogan jubilarne 10. Evropske nedelje prevencije raka grlića materice, koji će obeležiti potrebu da se još jednom apeluje na sestre, majke, ćerke, prijateljice, da u toj nedelji razmišljaju o svom reproduktivnom zdravlju i da u toku godine odvoje “dan za zdravlje”, kada će posetiti svog lekara i iskoristiti neku od dostupnih mogućnosti prevencije.\nRak grlića materice skoro deceniju predstavlja ozbiljan javnozdravstveni problem u Srbiji i prema podacima Registra za rak, Instituta za javno zdravlje Srbije “Dr Milan Jovanović Batut”, svake godine se u proseku registruju 1.244 novoobolele žene od raka grlića materice i svake godine u proseku 482 žene izgubi život od te vrste raka, za koju se sa sigurnošću zna da pripada grupi najpreventabilnijih.\nIstraživanje zdravlja stanovništva Srbije iz 2013. pokazalo je da je preventivni pregled za rano otkrivanje karcinoma grlića materice (Papanikolau test) uradilo 57,1 odsto žena životnog doba od 25 do 69 godina, a to je ciljna populacija za rano otkrivanje raka grlića materice.\nNajčešće preglede Papanikolau testiranjem obavile su mlađe žene starosti od 25 do 34 godine – 70 odsto, a potom žene starosti od 35 do 44 godine života- 67 odsto.\nPrimećeno je da sa povećanjem godina života žene ređe obavljaju PAP-a preglede, tako da žene u životnoj dobi od 65 do 69 godina obave tu vrstu pregleda u oko 30 odsto slučajeva, odnosno uradi ga svaka treća žena.\nPrema podacima iz Istraživanja zdravlja stanovništva Srbije, najveći procenat žena kod kojih je urađen Papanikolau test zabeležen je u Beogradu – 72,5 odsto, u gradskim sredinama- 62,3 odsto, stanovnicama iz najbogatijih slojeva- 75,9 odsto i kod visokoobrazovanih žena – 74 odsto, a najmanji među stanovnicama Šumadije i Zapadne Srbije- 48,9 odsto.\nNajveći procenat žena je izjavio da je uradio Papanikolau test po savetu lekara i to 50,6 odsto, a procenat žena koje su obavile Papanikolau test povećao se sa 38,5 odsto u 2006. godini na 57,1 odsto u 2013. godini.\nJubilarna 10. evropska nedelja prevencije raka grli}a materice obeležava se od 24. do 30. januara, prepoznajući značaj te kampanje, Srbija već deseti put aktivno učestvuje u njenom obeležavanju i prenosi se poruka o značaju korišćenja dostupnih preventivnih pregleda i mera prevencije u našoj zemlji, u cilju spre~avanja obolevanja i umiranja od raka grlića materice.\nReiki tretman prija i životinjama\nMuškarci jednu stvar vole više od seksa, ali nikada neće priznati


Vučić: Kada smo uhvatili Đilasovog šuraka s pet kila droge, nismo rekli da je droga Đilasova. Krivičnu prijavu protiv mene i Andreja će podneti Vučević u ponedeljak - Novinar.rs\nPredsednik Srbije Aleksandar Vučić rekao je da će u ponedeljak protiv njega i njegovog brata Andreja Vučića krivičnu prijavu zbog slučaja “Jovanjica” podneti gradonačelnik Novog Sada Miloš Vučević (SNS), pošto to nije uradio niko od opozicionih lidera.\nVučić je novinarima na vojnom aerodromu u Batajnici, kod Beograda, rekao da će on i njegov brat “biti saslušani da ljudi u celoj Srbiji čuju šta je istina”, prenosi N1.\n“Prvo su išli sa tim kako su prvi ili poslednji (telefonski) pozivi (vlasnika ‘Juvanjice’ uhapšenog zbog marihuane) bili upućeni mom bratu. On nikada nije čuo ni video tog čoveka, nikada nećete videti nikakve dokaze. Imate Đilasovu mašineriju od oko 20, 30 milijardi evra, a ja sam to da pobedim ne mogu, ja pare nemam, jedino što imam je istina i narod. Kažu da sam kriv, da je (većinski vlasnik farme ‘Jovanjica’ Predrag Koluvija) bio na nekom biznis forumu u Moskvi, i šta onda?”, rekao je Vučić.\nOn je rekao i da je Koluvija “bio vrlo ozbiljan privrednik koji je izvozio u mnoge zemlje”.\n“Da ne vodimo biznismene rekli bi ne vodite računa o privredi. Posle četiri godine (od biznis foruma u Moskvi) kada je (Koluvija) prekršio zakon mi ga uhapsimo i šta? Kada smo uhvatili Đilasovog šuraka s pet kila droge, nismo rekli da je drogu za njega nosio“, rekao je Vučić.\nVučić je ponovio da je to taktika opozicionih lidera Đilasa, Jeremića i Miškovića, kao i da oni “mogu da izmišljaju šta hoće, a da i kada bi jedna od hiljadu iznetih laži bila istinita, bilo bi mnogo”.\nPosted in POLITIKATagged #ALEKSANDAR VUČIĆ #ANDREJ VUČIĆ #DRAGAN ĐILAS #DROGA #JOVANJICA #KRIVIČNA PRIJAVA\nAna Obradović: Kome odgovara dvopartijski sistem - Vučić/Đilas? Zašto se stalno sklanjaju mladi ljudi koji se usude da imaju drugačije viđenje?\nAna Obradović: Kome odgovara dvopartijski sistem – Vučić/Đilas? Ko su žbirovi, profajleri i ostali saradnici službe, gde su i šta rade? Bara mala puna krokodila, vrlo je tesna, posebno ako […]


Komšić preti blokadom - Novinar.rs\nSarajevo — Predsedavajući Predsedništva BiH Željko Komšić zapretio je da će blokirati uspostavljanje nove vlade.\nKomšić je zapretio blokadom ukoliko ne dobije čvrste garancije da će vlada da sprovodi reforme bitne za približavanje članstvu u NATO.\nKomšić je rekao da će sednicu Predsedništva BiH na kojoj bi bio imenovan novi mandatar za sastav Saveta ministara sazvati tek kada bude prihvaćen Godišnji nacionalni plan reformi (ANP) koji bi zatim bio upućen u sedište NATO u Briselu, a posle čega bi se aktivirao i Akcioni plan za članstvo u NATO, prenosi Hina.\nKomšić je to rekao dok se u BiH raspravlja da li će sporazum o formiranju nove vlasti, koji su početkom nedelje potpisali lideri tri najveće političke stranke u toj zemlji obezbediti nastavak puta za članstvo BiH u NATO, s obzirom na to da se članstvu u Alijansi izričito protive stranke iz Republike Srpske, navodi Hina.\nKomšić je rekao da neće glasati da Zoran Tegeltija iz Saveza nezavisnih socijaldemokrata (SNSD) Milorada Dodika bude novi predsedavajući Saveta ministara “ukoliko nema odluke o upućivanju ANP”.\nU izjavi za sarajevsku komercijalnu televiziju TV 1 on je kazao i da je neprihvatljivo da se menja izborni zakon na način kako to predviđa sporazum koji su 5. avgusta potpisali Dodik, lider SDA Bakir Izetbegović i predsednik HDZ BiH Dragan Čović.\nU sporazumu stoji da će se izborni zakon promeniti na način da obezbedi legitimno predstavljanje konstitutivnih naroda i građana na svim nivoima vlasti, što praktično znači izmenu pravila koja su Komšiću omogućila da postane hrvatski član Predsedništva BiH.\n“Nema od toga ništa! To je šarena laža za Dragana Čovića. Plus, to je u suprotnosti s mišljenjem Evropske komisije”, poručio je Komšić.\nPosted in REGIONTagged #BIH #BLOKADA #BOSNA I HERCEGOVINA #ŽELJKO KOMŠIĆ\n9 tela obešeno na nadvožnjaku, još 10 izmasakriranih bačeno na put\n9 tela obešeno na nadvožnjaku, još 10 izmasakriranih bačeno na put Meksička policija pronašla je u zapadnoj provinciji Mičokan 9 obešenih tela na jednom nadvožnjaku i još 10 izmasakriranih tela […]


London/Njujork -- Akcije na Volstritu su porasle, jer su investitori "zgrabili" deonice tehnoloških kompanija. To se desilo nakon odluke Kine da pojedine američke proizvode izuzme od najnovije runde tarifa. Širi indeks S&P 500 je porastao za 0,2 odsto, industrijski Dau DŽons je ...\nODLETELE DEONICE TEHNOLOŠKIH KOMPANIJA: Jenjavanje trgovinskih tenzija poguralo svetske berze\nŠiri indeks S&P 500 je porastao za 0,2 odsto, industrijski Dau Džons je faktički stagnirao na 26.910 poena, dok je tehnološki Nasdak ojačao za 0,6 procenata, prenosi agencija AP. Akcije tehnološkog sektora su u ranom trgovanju porasle, pri čemu su deonice Epla skočile za 1,5 ...\nTehnološke kompanije najveći gubitnici na Volstritu\nTehnološke kompanije najveći gubitnici na Volstritu Akcije na Volstritu su danas pretežno u minusu, jer su investitori ponovo "pobegli" od tehnoloških kompanija. NJUJORK/LONDON - Akcije na Volstritu su danas pretežno u minusu, jer su investitori ponovo "pobegli" od tehnoloških ...\nAkcije na Volstritu su danas pretežno u minusu, jer su investitori ponovo "pobegli" od tehnoloških kompanija. Akcije tih kompanija su, drugi dan zaredom, prednjačile po gubicima u okviru indeksa S&P 500. Deonice Majkrosofta su pale za 1,8 odsto, a Pej pala za 2,7 procenata, ...\nBlic - 24.10.2019\nAkcije na Volstritu su danas porasle nakon mešovitih izveštaja o zaradama kompanija, dok su evropske berze registrovale različite rezultate. Pojedine američke kompanije su svojim poslovnim rezultatima nadmašile očekivanja Volstrita, dok su druge upozorile da usporavanje globalne ...


Socijaldemokrate, kao partija istinske ljevice, svoj program i cjelokupni angažman, zasnivaju na političko-filozofskoj ideji vladavine prava, u smislu ograničenja moći države i zakonitosti u funkcionisanju cijelog pravnog poretka Crne Gore. Naše viđenje samog pojma vladavine prava, shvatamo u suštinskom, materijalnom smislu, a ne samo formalistički, kako bi izražavao iste vrijednosti i principe kojima teži pravni poredak svake savremene i demokratski uređene države.\nMi, Socijaldemokrate, smatramo da vladavinu prava u Crnoj Gori čine i formalna komponenta, koja se odnosi na oblike državnog djelovanja i u zakonodavnoj i u izvršnoj i u sudskoj vlasti, sa jasno definisanim ustavnim načelima o ljudskim slobodama i pravima, kao i sadržajna koja se odnosi na poštovanje ljudskih sloboda i prava. Crna Gora, kao država koja funkcioniše na vladavini prava i demokratiji, mora svim svojim građanima garantovati pravnu sigurnost.\nZa nas, Socijaldemokrate, pravna sigurnost podrazumijeva da su svi građani jednaki pred sudom i pravom. Ona postoji samo ako svaki građanin Crne Gore može znati šta svi oblici vlasti mogu i smiju učiniti i šta je propisano, dopušteno ili zabranjeno kako crnogorskim tako i međunarodnim pravnim propisima. Takođe, pod pravnom sigurnošću podrazumijevamo i to da se svaki naš građanin može pouzdati u predvidivost propisa, kao i prava koja iz njih proizilaze. Odlučna i efikasna borba protiv svih oblika kriminala i korupcije, za Socijaldemokrate je imperativ.\nU tom smislu, neophodno je konstantno raditi na kadrovskom i materijalnom jačanju svih institucija koje se bave navedenom problematikom, na inteziviranju i unapređivanju njihove međusobne komunikacije, odnosno na jačanju njihovog kredibiliteta. Za Socijaldemokrate, ukoliko je opšti društveni ili državni interes, u nekoj situaciji, u sukobu sa pravom pojedinaca ili pojedinca, pojedinac mora biti adekvatno obeštećen.\nSocijaldemokrate ističu važnost ujednačavanja sudske prakse, odnosno da se sudske odluke što manje donose arbitrarno a više da imaju određenu konstantnost. U suštini, građaninu mora biti omogućeno da od sudova i upravnih organa očekuje identična rješenja za identične sporove i probleme.


Radnici nezadovoljni zbog smanjenja sredstava | Palelive.com\nPočetna Regija Istočno Sarajevo Radnici nezadovoljni zbog smanjenja sredstava\nRadnici nezadovoljni zbog smanjenja sredstava\nISTOČNO SARAJEVO – Radnici Radio-televizije /RTV/Istočno Sarajevo okupili su se danas ispred sale gdje se održavala Skupština grada Istočno Sarajevo u znak protesta što su im budžetom za narednu godinu sredstva umanjena sa 300.000 KM na 250.000 KM.\nPredsjednik Sindikata Radio-televizije Istočno Sarajevo Slađana Bratić rekla je da je ovoj televiziji za opstanak i funkcionisanje potrebno 850.000 KM.\n“S obzirom da sami ne možemo da zaradimo taj novac, smatramo da bi Skupština grada kao osnivač trebalo više da učestvuje u finansiranju dok traje ekonomska kriza”, rekla je Bratićeva.\nOna je naglasila da je Sindikat 19. novembra u pisanoj formi upozorio sve odbornike Skupštine grada, gradonačelnika Vinka Radovanovića i predsjednika Skupštine Miroslava Lučić da bi smanjenje sredstava iz budžeta moglo da dovede u pitanje redovan rad ove RTV stanice.\n“Mi kroz marketing ne možemo da zaradimo razliku od 600.000 KM koja nam je potrebna za funkcionisanje, jer to ne mogu ni veće RTV stanice”, naglasila je Bratićeva i dodala da ova RTV stanica ima 45 zaposlenih koji su 3. oktobra posljednji put dobili dio julske plate.\nOna je istakla da su i dosadašnja sredstva od 300.000 KM, koja je ova RTV stanica dobijala iz budžeta grada, bila minimalna, ali da bi sada značila mnogo.\nI pored upozorenja radnika RTV Istočno Sarajevo, Skupština grada je danas usvojila budžet za 2013. godinu, kojim su predviđena sredstva za RTV Istočno Sarajevo 250.000 KM.\nNakon sjednice, zaposleni u RTV Istočno Sarajevo su gradonačelnika, predsjednika Skupštine i odbornike ispratili aplauzom.\nGradonačelnik Istočnog Sarajeva rekao je da su svim budžetskim korisnicima umanjena sredstva, pa i RTV-u Istočno Sarajevo.\nOn je naveo da na sastanku, koji je ranije imao sa predsjednikom Skupštine grada, svim načelnicima i predsjednicima skupština opština u sastavu grada i menadžmentom RTV Istočno Sarajevo, zaključeno da menadžment dostavi prijedlog rješenja izlaska iz krize.\n“Do danas nismo dobili odgovor, ali nadam se da će to uskoro učiniti i da ćemo se odrediti prema tom prijedlogu mjera izlaska iz krize RTV Istočno Sarajevo”, rekao je Radovanović.\nDanašnjoj sjednici Skupštine grada nije prisustvovao direktor RTV Istočno Sarajevo Aleksandar Kostović.\nOdbornik SNSD-a Dejan Šešelj rekao je da grad mora pomoći ovu medijsku kuću, jer je Skupština grada i donijela odluku da se ova RTV stanica bude formirana.\n“Smatramo da grad mora da stane iza onih preduzeća koja osnuje, ali zbog nekih stranačkih interesa izgleda da su bila bitnija dva mjesta potpredsjednika Skupštine nego funkcionisanje preduzeća”, rekao je Šešelj, pojasnivši da se iz budžeta moraju izdvojiti sredstva za dva potpredsjednika Skupštine grada, koji su prvi put imenovani u ovom sazivu.\nPrethodni članakUsvojen budžet za 2013. od 7,7 miliona KM\nNaredni članakUsvojen budžet za narednu godinu


Zakon o radu Republike Srpske | Paragraf Lex BA\n* Odredbe člana 179. stav 3. tačka 5) Zakona o radu ("Sl. glasnik RS", br. 1/2016 i 66/2018) prestale su da važe na osnovu Odluke US, broj: U-66/20 od 29. septembra 2021. godine, objavljene u "Sl. glasniku RS", br. 91/2021 od 12. oktobra 2021. godine.\n(1) Radnik ostvaruje pravo na bruto platu, u skladu sa zakonom i kolektivnim ugovorom.\n(6) Poslodavac ne može radniku isplatiti manju platu od one koja je utvrđena u skladu sa kolektivnim ugovorom, opštim aktom i ugovorom o radu.\n(1) Plata iz člana 120. stav 1. ovog zakona sastoji se od osnovne plate i uvećanja plate propisanih ovim zakonom, kolektivnim ugovorom i ugovorom o radu, poreza na dohodak i doprinosa.\n(2) Zakonom, kolektivnim ugovorom ili ugovorom o radu može se odrediti drugačiji način određivanja plate koji ne može biti nepovoljniji za radnika od načina obračuna plate iz stava 1. ovog člana.\n(3) Plata iz stava 1. ovog člana umanjena za porez na dohodak i doprinose je neto plata radnika.\n2. Osnovna plata\n(1) Osnovna plata određuje se na osnovu uslova potrebnih za rad na poslovima za koje je radnik zaključio ugovor o radu utvrđenih kolektivnim ugovorom, opštim aktom i vremena provedenog na radu.\n(3) Ukoliko cijena rada za područje, oblast ili granu nije utvrđena aktima iz stava 2. ovog člana, cijenu rada odlukom utvrđuje Vlada Republike Srpske na prijedlog Ekonomsko-socijalnog savjeta Republike Srpske, a na osnovu zahtjeva zainteresovane strane.\n(4) Ako Ekonomsko-socijalni savjet ne dostavi prijedlog odluke iz stava 3. ovog člana u roku od 15 dana od dana prijema zahtjeva zainteresovane strane, odluku o cijeni rada donosi Vlada Republike Srpske u narednom roku od 15 dana.\n(5) Ugovorom o radu može da se utvrdi osnovna plata u većem iznosu od osnovne plate utvrđene na osnovu elemenata iz kolektivnog ugovora ili opšteg akta.\n(1) Plata iz člana 123. ovog zakona uvećava se za 0,3% za svaku godinu radnog staža ukoliko drugim zakonom, kolektivnim ugovorom ili ugovorom o radu nije drugačije određeno.\n(2) Pored uvećanja iz stava 1. ovog člana, plata radnika se u skladu sa kolektivnim ugovorom, opštim aktom i ugovorom o radu uvećava po osnovu radnog učinka, otežanih uslova rada, prekovremenog rada, rada noću, rada praznikom i drugim danima u koje se po zakonu ne radi.\n(3) Radni učinak iz stava 2. ovog člana određuje se na osnovu kvaliteta i obima obavljenog posla, kao i doprinosa radnika poslovnom rezultatu poslodavca koji se utvrđuje kolektivnim ugovorom, opštim aktima, ugovorom o radu ili drugim aktima poslodavca.\n(4) Kolektivnim ugovorom, opštim aktom i ugovorom o radu mogu se utvrditi i drugi slučajevi u kojima radnik ima pravo na uvećanje plate.\nPripravnik ima pravo na platu najmanje u visini 80% bruto plate za poslove za koje je zaključio ugovor o radu, kao i na naknadu troškova i druga primanja, u skladu sa ovim zakonom, kolektivnim ugovorom, opštim aktom i ugovorom o radu.\n(1) Plata se isplaćuje u rokovima utvrđenim kolektivnim ugovorom, opštim aktom i ugovorom o radu, najmanje jedanput mjesečno, a najkasnije do kraja tekućeg mjeseca za prethodni mjesec.\n(3) Poslodavac je dužan da radniku uruči pismeni obračun plate, u roku propisanom stavom 1. ovog člana.\n(5) Ministar donosi pravilnik kojim se propisuje sadržaj pismenog obračuna plate iz stava 3. ovog člana.\n(3) Najniža plata koja se isplaćuje radniku iz stava 2. ovog člana uvećava se po osnovu radnog staža.\nRadnik ima pravo na naknadu plate za vrijeme odsustvovanja s rada u slučajevima predviđenim ovim zakonom, kolektivnim ugovorom, opštim aktom i ugovorom o radu.\n(1) Zakonom, kolektivnim ugovorom, opštim aktom i ugovorom o radu bliže se uređuju ostali slučajevi i uslovi za ostvarivanje prava na naknadu plate, visina naknada, način isplate i druga pitanja u vezi sa ostvarivanjem prava radnika na naknadu plate.\n(2) Aktima iz stava 1. ovog člana ne može se odrediti manji iznos naknade plate od 50% prosječne plate koju je radnik ostvario u odgovarajućem prethodnom periodu, a čija dužina se utvrđuje Zakonom, kolektivnim ugovorom, ili opštim aktom.\n(3) Naknadu plate za vrijeme odmora i odsustvovanja s rada propisanih ovim zakonom, kolektivnim ugovorom, opštim aktom i ugovorom o radu isplaćuje poslodavac, ako ovim ili drugim zakonom nije drugačije određeno.\n7) druga primanja utvrđena kolektivnim ugovorom, opštim aktom i ugovorom o radu.\nRadniku ili njegovoj porodici, u skladu sa kolektivnim ugovorom, opštim aktom i ugovorom o radu, pripada pomoć u slučaju:\n(2) Visina otpremnine iz stava 1. ovog člana utvrđuje se opštim aktom i ugovorom o radu i zavisi od dužine rada radnika kod poslodavca, a iznosi najmanje u visini jedne trećine neto prosječne mjesečne plate radnika isplaćene u posljednja tri mjeseca prije prestanka ugovora o radu, za svaku navršenu godinu rada kod poslodavca.\n29) ako radniku uskrati ili smanji platu ili naknadu plate koja mu pripada po zakonu, kolektivnom ugovoru, pravilniku o radu i ugovoru o radu ili ih ne isplati u propisanim rokovima i ne uruči pismeni obračun plate (čl. 120. i 126. ovog zakona);\nMinistar će u roku od 60 dana od dana stupanja na snagu ovog zakona donijeti Pravilnik o sadržaju pismenog obračuna plate (član 126. stav 5).\nDonosioci svih podzakonskih akata donesenih na osnovu ovog zakona dužni su, u roku od 30 dana od dana stupanja na snagu ovog zakona, uskladiti njihove odredbe sa odredbama čl. 120. i 121. ovog zakona.\nPoslodavci koji sa radnicima imaju zaključene ugovore o radu na iznos plate prije oporezivanja dužni su da, u roku od 30 dana od dana stupanja na snagu ovog zakona, postojeće ugovore o radu usklade sa odredbama ovog zakona na način da postojeći iznos plate prije oporezivanja uvećaju za iznos doprinosa u skladu sa propisima o doprinosima koji su važili do 31. decembra 2021. godine.\nDo zaključivanja kolektivnih ugovora, radnicima će se isplaćivati plata prema važećim ugovorima o radu zaključenim između radnika i poslodavaca.


Tanjug 22. jula 2021. 11:40\nTEHERAN – Iran je otvorio prvi naftni terminal u Omanskom zalivu, saopštio je danas iranski predsednik Hasan Ruhani, što će Teheranu omogućiti da izegne korišćenje brodske rute kriz Ormuski moreuz, koji je decenijama žarište regionalnih tenzija.\n„Ovo je strateški potez i važan korak za Iran, koji će osigurati nastavak našeg izvoza nafte. Danas se utovaruje prva pošiljka od 100 tona nafte izvan Ormuskog moreuza. Ovo predsatvlja neuspeh američkih sankcija“, rekao je Ruhani u televizijskom obraćanju, prenosi Rojters.\nDodao je da Iran namerava da izvozi milion barela nafte dnevno (bpd) iz Bandar-e Jaska, luke na iranskoj obali Omanskog zaliva, smeštenoj malo južnije od Ormuskog moreuza.\nIran je često pretio da će blokirati moreuz u slučaju blokade njegovog izvoza sirove nafte američkim sankcijama, koje je Vašington ponovo uveo pre tri godine kada je tadašnji predsednik Donald Tramp odlučio da SAD izađu iz teheranskog nuklearnog sporazum šest vodećih svetskih sila.\nTeheran i administracija američkog predsednika DŽoa Bajdena vode indirektne razgovore u Beču od početka aprila o oživljavanju tog sporazuma, kojim se Iran obavezao da ograniči svoj nuklearni program radi ukidanja većine međunarodnih sankcija prema toj zemlji.


Značaj apstrakcije u programiranju\nRešavanje programerskih problema podrazumeva pravljenje modela okoline u kojoj se dati problem razmatra i analizira, a u modeliranju te okoline jedan od osnovnih alata je apstrakcija. Osnovni nivo apstrakcije predstavlja uočavanje određenih šablona uz prepoznavanje zajedničkih osobina objekata kojima su modelovani entiteti iz stvarnog sveta, dok naredni nivo apstrakcije predstavlja uključivanje/isključivanje nekih detalja o tim objektima.\nSloženi problemi se analiziraju i rešavaju deljenjem problemskog zadatka na manje celine, pa se u tom smislu složenost tretira apstrakcijama, odnosno kontrolisanim uvođenjem detalja. Određene detalje je potrebno zanemariti na nekom nivou apstrakcije da bi se složenost svela na razumnu meru.\nU opisu nekog fenomena programer/projektant svesno uklanja neke detalje, procenjujući da ti detalji nisu neophodni ili nisu esencijalno značajni sa aspekta datih potreba. To svakako ima za posledicu da se za određeni fenomen mogu kreirati različite apstrakcije koje će zadržavati/isključivati različite detalje o datom fenomenu, za različite potrebe.\nHijerarhija apstrakcija predstavlja uzastopnu primenu postupka apstrahovanja/konkretizovanja, pri čemu je konkretizacija postupak suprotan apstrakciji. Svaki nivo apstrakcije sadrži informacije koje odgovaraju upravo tom nivou apstrakcije. Svakako, programer/projktant mora vrlo dobro da poznaje problem koji se rešava kako bi mogao da odredi koji detalji su karakteristični za svaki nivo apstrakcije, kao i koje detalje je potrebno izostaviti na određenom nivou apstrakcije.\nU tom smislu, može se reći da je apstrakcija najvažniji alat za upravljanje složenim projektima i problemima. Koncept sakrivanja, potiskivanja ili izostavljanja detalja omogućava upravljanje složenošću, dok, sa druge strane, ističe aspekte ili detalje koji su važni za bolje razumevanje i rešavanje datog problema, pri uslovima od interesa.\nNakon specifikacije apstrakcije, koja predstavlja sam opis te apstrakcije, prelazi se na implementaciju apstrakcije, odnosno njenu konkretizaciju u nekom implementacionom okruženju. Programi su, bez obzira na izbor konkretnog objektno-orijentisanog implementacionog okruženja, organizovani kao kolekcije objekata koji međusobno sarađuju na određeni način, pri čemu je svaki objekat primerak ili instanca neke klase, dok su sve klase, povezane relacijama nasleđivanja, članice neke hijerahije klasa. Objekti pri tome predstavljaju apstrakcije podataka sa interfejsom preko imenovanih operacija i skrivenim lokalnim stanjem.\nApstakcija, dakle, ima cilj da istakne esencijalne karakteristike objekta, da izdvoji njegove razlike u odnosu na druge vrste objekata i time omogući definisanje jasne konceptualne granice iz perspektive datog problema. Programer/projektant zapravo traži kompromis između gubitka važnih detalja i opterećenja nebitnim detaljima.\nAutor: dr Hana Stefanović


Crnogorci uhapšeni na Jahorini kažu da nisu "škaljarci"\nHronika Autor:Blic14. feb. 202117:55\nIlustracija Foto: MUP Srbije\nCetinjani Milan Kršić, Filip Roganović i Boban Sjekloća, koji su uhapšeni pre dva dana na Jahorini zbog sumnje da su planirali likvidaciju nekog od pripadnika kavačkog klana, negiraju da su članovi škaljarskog klana i da su na planinu došli kako bi likvidirali vođu kavačkog klana Radoja Zvicera.\nNjih trojica uhapšeni su u velikoj policijskoj akciji zbog sumnje da su prateći Tamaru Zvicer, suprugu Radoja Zvicera, koja je sa porodicom i prijateljima boravila u jednom od najluksuznijih hotela na Jahorini, planirali da naprave sačekušu njenom suprugu Radoju Zviceru. U istom periodu rezervaciju na planini imao je i Veljko Belivuk, zvani Velja Nevolja, predvodnik najopasnije kriminalne organizacije u Beogradu i Zvicerov saradnik, međutim Belivukove planove „poremetilo“ je hapšenje njega i 20 članova njegove kriminalne grupe.\n„Gnusni navodi kojima se opisujemo kao članovi bliski škaljarskom kriminalnom klanu i veoma opasne osobe naneli su, ne samo nama, nego i našim porodicama ozbiljnu duševnu štetu, narušavajući nam ugled i reputaciju u društvu. Ne postoje nikakvi materijalni dokazi, zbog čega ćemo zaštitu potražiti pred sudom“, napisali su Kršić, Roganović i Sjekloća u saopštenju za crnogorske medije, prenosi Blic.\n„Nisu tačni navodi da je motiv našeg boravka na Jahorini bio praćenje ili likvidacija bilo koga. Ističemo da nismo bili u posedu nikakvog oružja, niti opojnih droga. Nakon pretresa i informativnog razgovora sa policijom dobili smo usmeno izvinjenje, uz obrazloženje da smo se našli na pogrešnom mestu u pogrešno vreme“, napisali su oni.\nIstiču da neosnovano povezivanje sa bilo kojom kriminalnom organizacijom njihove porodice i njih dovodi u opasnost.\n„Sasvim regularno smo ušli u Bosnu, svojim autom, sa pasošem i uredno iznajmili smeštaj, gde smo planirali da provedemo odmor od par dana“, tvrde Kršić, Roganović i Sjekloća, a prenosi crnogorski CDM.\nPodsećanja radi, Kršić, Roganović i Sjekloća su odavno dobro poznati organima reda, a za Milanom Kršićem su bile raspisane tri crvene Interpolove poternice.\nKršić je bio na poternicama zbog razbojništava, ali i drugih krivičnih dela u Srbiji i Visbadenu.\n„Utvrđeno je i da je ova osoba odslužila više zatvorskih kazni u raznim evropskim zemljama“, dodao je izvor.\nUhapšeni Roganović jedan je od članova porodice i pripadnika manjeg crnogorskog „porodičnog“ klana Roganović. Gotovo svi muški pripadnici ove porodice bili su akteri i žrtve kriminalog rata škaljarskog i kavačkog klana koji bukti već šest godina. Veći broj članova ove porodice je u ovom ratu i ubijen.\nFilip Roganović je povezivan i sa Ristom Mijanovićem, koji je bio visokopozicioniran pripadnik klana i jedno vreme je, prema operativnim policijskim podacima, Roganoviću bio šef. Mijanović je inače bio akter par napada na pripadnike kavačkog klana, pa je tako jednom nasred ulice pucao na jednog od „kavača“. U septembru 2018. godine on je sa Milošem Đuričkovićem i Miloradom Radulovićem pretukao Nikolu Drecuna (inače muškarca koji je u zatvoru izbo Ranka Radulovića). Mijanovićev prijatelj Đuričković je inače brat ubijenog Radomira Đuričkovića i prijatelj Ranka Radulovića.\nI treći uhapšeni „škaljarac“ dobro je poznat organima reda i to pre svega zato jer je sestrić Gorana Radomana – ubijenog pripadnika jedinstvenog škaljarskog klana, muškaraca čijim je ubistvom označen početak rata škaljarskog i, u tom trenutku tek formiranog, kavačkog klana.\nadvokatCrna GoraJahorinaKavački klanRadoje ZvicerŠkaljarski klan


Mađarska: Zbrisati sve organizacije koje finansira Soroš! | BEOGRADSKE NOVINE\nSve organizacije civilnog društva koje finansira ozloglašeni globalni fašista Džordž Soroš treba da budu “zbrisane” iz Mađarske, kaže potpredsednik vladajuće partije „Fides“, Silard Nemet * Mađarski premijer Viktor Orban ranije je rekao da „neke nevladine organizacije dobijaju novac iz inostranstva kako bi organizovale priliv muslimanskih izbeglica i podstakli migraciju u Evropu ” * U Srbiji su samo tzv. žute NVO finansirane Soroševim parama, a najviše miliona dobili su portali Demokratske stranke „Pištaljka“, „Njuznet“ i žuta asocijacija elektronskih medija ANEM.\nNemet je na konferenciji za novinare rekao da Soroš “gura veliki svetski kapital i s tim u vezi političku korektnost u Mađarsku”, a da se neke nevladine organizacije koje finansira mešaju u politiku, preneo je sajt HirTV. “Ove organizacije moraju da budu potisnute svim raspoloživim sredstvima i ja mislim da moraju biti zbrisane. Mislim da su međunarodni uslovi sada pravi za to pošto je izabran novi predsednik SAD”, rekao je Nemet.\nRojters navodi da niko u Sorosevom fondu nije bio dostupan za komentar, a portparol mađarske vlade Zoltan Kovač je u odgovoru na pitanje britanske agencije upućeno mejlom odgovorio da kao poslanik i potpredsednik Fidesa, Nemet zastupa stanovište svoje partije, ali i građana koji su ga izabrali.\nKovač je, međutim, ukazao da je stav mađarske vlade izneo premijer Orban u intervjuu objavljenom na sajtu 888.hu u decembru kada je rekao da će Soroš biti “istisnut” iz svake evropske zemlje i da će nevladine organizacije biti pod lupom kako bi se videlo čije interese predstavljaju.\nIz grupe za ljudska prava TASZ, jedne od NVO koje finansira Soros kažu da ne znaju šta vlada planira u vezi sa organizacijama civilnog sektora, ali da “ih ne plaše poslednji komentari”.\nU Srbiji su samo tzv. žute NVO finansirane Soroševim parama, a najviše miliona dobili su portali Demokratske stranke „Pištaljka“, „Njuznet“ i žuta asocijacija elektronskih medija ANEM.


Predsednik PGP sa Kubom prof. dr Ljubiša Stojmirović izrazio je zadovoljstvo čestim susretima koji članovi ove Grupe imaju sa ambasadorom Kube, ističući da su Srbija i Kuba dve prijateljske i čestite zemlje, sa vrednim i veselim narodom. Stojmirović je naveo da ova PGP ima čak 51 člana, ali da na sastanku, u skladu sa epidemiološkim preporukama, prisustvuje 10 članova. Izrazio je uverenje da će u što skorijem periodu uspeti da se organizuje i razmena poseta delegacija poslaničkih grupa prijateljstva dva parlamenta, radi daljeg unapređenja međuparlamentarne saradnje.\nAmbasador Gustavo Trista del Todo upoznao je sagovornike sa pripremom kubanske vakcine protiv korona virusa. On je naveo da se na samom početku pandemije u Kubi postavilo pitanje kako se najbolje izboriti sa nastalom problemom i dodao da je odgovor bio proizvodnja vakcine i masovna imunizacija građana. Ambasador del Todo je naveo da trenutno postoji pet potencijalnih vakcina i da su dve ušle u treću fazu ispitivanja, koja podrazumeva testiranje na dobrovoljcima. Prilikom dosadašnjih testiranja nije bilo značajnih neželjenih efekata, istakao je on. Cilj Kube je da do juna bude vakcinisano dva miliona stanovnika, do avgusta šest miliona, a do kraja godine, svih 11 miliona, naglasio je ambasador. Nakon toga, kubanske vakcine će se i izvoziti, a predviđeno je da najsiromašnijim afričkim zemljama budu ustupljene besplatno, kako bi i tamo mogla da se obavi imunizacija stanovnika, naglasio je Gustavo Trista del Todo. Uporedo sa masovnom vakcinacijom stanovnika, doći će i do ponovnog oživljavanja najznačajnije privredne grane u Kubi, turizma, ocenio je del Todo.\nČlanovi PGP sa Kubom su tokom razgovora pohvalili kubansku medicinu, ističići da je ta država sila u medicini. Oni su tokom razgovora izneli i inicijative za intenziviranje saradnje naše dve zemlje u oblastima obrazovanja, kulture i poljoprivrede i pozvali su ambasadora da poseti opštine i gradove iz kojih dolaze članovi ove Grupe prijateljstva.


Istoričar Kurt Grič: NATO je mutirao poslije Jugoslavije – Zvornik Danas\nNaslovna/VIJESTI/Ex-Yu/Istoričar Kurt Grič: NATO je mutirao poslije Jugoslavije\nKosovo i bombardovanje Jugoslavije bili su prekretnica za NATO – od tada se zapadne vojne intervencije širom svijeta više i ne preispituju, smatra istoričar Kurt Grič.\n„Činjenice govore da je rat za Kosovo bio početak, ako hoćete, novog svjetskog poretka. Kosovo je bilo na početku kao rat u kojem je NATO sebe ovlastio da deluje van granica članica Alijanse“, kaže Grič za Dojče vele povodom njegove knjige „Rat za Kosovo“.\n„Kosovo je bilo na početku novih ratova, slijede druge intervencije u inostranstvu, Makedonija, rat u Avganistanu, Irak – gdje nisu učestvovale sve članice NATO, onda 2011. Libija i u međuvremenu i istočno proširenje NATO koje se razvija od devedesetih do danas i vodi do rivalskog odnosa sa Rusijom. Neki kažu da je to ponovo oživjelo Hladni rat. Ali na početku svega je Kosovski rat“, smatra on.\nGrič navodi da je napad na Jugoslaviju počeo bez rezolucije Savjeta bezbjednosti i tako de jure bio napadački rat zabranjen međunarodnim pravom.\nTo se vidi, kako dodaje, i po tome što je NATO u aprilu 1999, povodom svog pedesetogodišnjeg postojanja, proširio sopstveni ugovor. U odlučujućim dijelovima je prešao sa defanzivnih na ofanzivne zadatke, sa odbrane na intervencije.\n„S jedne strane u SAD – vojno, politički i ekonomski najjačoj članici NATO – od ranih devedesetih godina postoji držanje u stilu: sa UN kad god je moguće, bez UN kad je neophodno. To je programski zacrtano već u ranoj fazi Klintonove administracije“, kaže on.\nPrema njegovim rečima, već početkom devedesetih se vide pokušaji da se umješa u ratove tokom raspada Jugoslavije.\nTu se, dodaje on, vidi da je NATO poslije kraja Hladnog rata odlučio da preuzme i druge zadatke osim „samo“ bezbjednosti zemalja Alijanse.\n„Istovremeno je tematika Kosova na neki način išla naruku NATO. Tu je prepoznat konflikt za koji se moglo pretpostaviti da će eskalirati ukoliko jedna strana bude vojno podržana. I to da će eskalirati tako da se može dobiti izgovor za vojnu intervenciju – tako je i bilo“, navodi Grič.\nbombardovanje jugoslavije nato\nŠta vidite na fotografiji, vuka ili tri žene? (video)\nĐoković povezao ruskog milijardera i srpsku vlast\nKameron trijumfovao, Miliband podnosi ostavku


Sačuvajmo Krasojevića Zabran | Kreni-Promeni\nZa: Gradska uprava za urbanizam, JKP "Gradsko zelenilo" Čačak, Inspekcija za zaštitu životne sredine, Mirjana Đoković- pomoćnica gradonačelnika za oblast zaštite životne sredine\nPrenamena građevinskog zemljišta u šumsko;\nSpreča dalje seče i potpuno očuvanje Krasojevića šume kao zaštićenog prirodnog dobra.\nKrasojevića zabran je stoletna šuma nadomak Spomen parka, kompleksa koji je projektovao čuveni arhitekta Bogdan Bogdanović. Ova zelena oaza na obodu Čačka prava je fabrika kiseonika za gradsko stanovništvo, i jedina veća šuma nadomak grada. Grad Čačak suočava se sa problemom ozbiljnog zagađenja vazduha već duže vreme, pa se uništavanjem zelenila na ovaj način onemogućava prirodno prečišćavanje vazduha od ozbiljnih zagađujućih materija. Osim toga, Krasojevića šuma predstavlja dom za raznovrsni biljni i životinjski svet, retke i ugrožene vrste, prostor za rekreaciju i relaksaciju građana.\nSečom ove šume ugrožen je ne samo memorijalni kompleks Spomen parka, već i stambeni objekti i egzistencija lokalnog stanovništa zbog opasnosti od stvaranja klizišta i erozije zemljišta. U praksi je već dokazano da je čitavo područje veoma podložno klizištima, gde se u krugu od kilometar može naći blizu 10 spornih lokacija. Pored toga Čačak bi ostao bez jedinstvenih “zelenih pluća” zbog proširenja groblja, koje je po trenutnom urbanističkom planu planirano na severnoj padini nekoliko metara od kuća lokalnih stanovnika. Time se direktno narušava zdravlje i bezbednost tih meštana, posebno nakon incidenata izlivanja sadržaja iz grobova što je već dovodilo do kontaminacije zemljišta, bunara i voćnjaka. Zbog toga je neophodno sprečiti dalje neodržive prakse na ovoj lokaciji, kao što je i spomenuta seča drveća, zarad traženja brzih, jeftinih i kratkoročnih rešenja za proširenje gradskog groblja.\nPozivamo vas da potpišete ovu peticiju i pomognete nam da zaštititimo Krasojevića zabran i prava meštana koji žive u blizini šume, kao i prava svih građana i građanki Čačka koji žele da se očuva ova oaza zelenila usred grada i za sve buduće generacije.\nO ovom problemu možete se detaljnije informisati na:\n2022-01-23 17:24:03 +0100\n2022-01-23 16:06:27 +0100\n2022-01-22 14:32:35 +0100\n2022-01-18 10:30:00 +0100\n2022-01-15 08:54:27 +0100\n2021-02-26 08:28:05 +0100\n2021-02-25 19:41:53 +0100\n2021-02-25 14:02:19 +0100\n2021-02-25 13:22:10 +0100\n2021-02-25 12:46:14 +0100\n2021-02-25 12:20:09 +0100


Picula: Proširenje nije prioritet EU\nIzvestilac Evropskog parlamenta za Crnu Goru Tonino Picula kaže da politika proširenja trenutno nije prioritet EU, kao i da pojedine članice smatraju da u ovom trenutku nema govora o primanju novih članica dok se Unija ne konsoliduje, navodeći Francusku, Holandiju, Dansku.\n"Niko glasno u ovom trenutku neće reći da je protiv proširenja, to je deo političke igre, ali postoji front odbijanja unutar zamalja članica >> Pročitaj celu vest na sajtu Radio Televizija Vojvodine << EU da se proširenje ne desi pre nego se napravi nova preraspodela moći unutar same Unije i dogovore neki novi modeli koji će EU učiniti, pre svega, komeptentnijom na globalnoj sceni ali i otpornijom na eksterne udare kojima je bila izložena", rekao je Picula za podgorički CdM.\n"Rešenja iz druge polovine 20 veka jasno je da nisu primenljiva u prvoj polovini 21. veka. To je jedan od razloga zašto će se političari u narednim godinama na različitim nivoima morati opredeliti za sada pet modela kako bi EU morala da funkcioniše", rekao je on.\nGovoreći o pristupnim pregovorima, Picula navodi kako je to kompleksna materija koja traži jednu vrstu tehničke pripremljenosti, osposobljenosti institucija da pregovaraju, ali i da su proširenje i pristupanje kao njegov finalni deo pre svega političko pitanje.\n"Poseban fokus je svakako na vladavini prava, nezavisnom sudstvu, postojanju temljenih prava, slobode medija. Treba raditi na jačanju ekonomske konkurentnosti crnogorske privrede. Sve ono što je EK stavila u Izveštaju o napretku treba ozbiljno shvatiti", zaključio je Picula.